D2FC30A6-C9B5-4D02-9A0B-3A5AD390B16F

**Mjerila EU-a za zelenu javnu nabavu za hranu, ugostiteljske usluge i prodajne automate**

Sadržaj

[UVOD 1](#_Toc25054539)

[1.1. Definicija i područje primjene 1](#_Toc25054540)

[1.2. Opća napomena o provjeri 2](#_Toc25054541)

[2. Ključni utjecaji na okoliš 4](#_Toc25054542)

[3. MJERILA EU-A ZA ZELENU JAVNU NABAVU ZA HRANU, UGOSTITELJSKE USLUGE I PRODAJNE AUTOMATE 7](#_Toc25054543)

[3.1. Nabava hrane 7](#_Toc25054544)

[3.1.1 Tehničke specifikacije (TS) 7](#_Toc25054545)

[3.1.2 Mjerila za dodjelu (AC) 13](#_Toc25054546)

[3.1.3 Odredbe o izvršenju ugovora (CPC) 18](#_Toc25054547)

[3.1.4 Objašnjenja 18](#_Toc25054548)

[3.2. Ugostiteljske usluge 22](#_Toc25054549)

[3.2.1 Mjerila za odabir (SC) 22](#_Toc25054550)

[3.2.2 Tehničke specifikacije 23](#_Toc25054551)

[3.2.3 Mjerila za dodjelu 35](#_Toc25054552)

[3.2.4 Odredbe o izvršenju ugovora 43](#_Toc25054553)

[3.2.5 Objašnjenja 46](#_Toc25054554)

[3.3. Prodajni automati 51](#_Toc25054555)

[3.3.1 Tehničke specifikacije 51](#_Toc25054556)

[3.3.2 Mjerila za dodjelu 54](#_Toc25054557)

[3.3.3 Odredbe o izvršenju ugovora 57](#_Toc25054558)

[3.3.4 Objašnjenja 58](#_Toc25054559)

[Troškovi životnog vijeka 60](#_Toc25054560)

# UVOD

Mjerila EU-a za zelenu javnu nabavu osmišljena su kako bi se javnim tijelima olakšala nabava robe, usluga i radova sa smanjenim utjecajima na okoliš. Primjena tih mjerila **nije obvezna**. Mjerila su oblikovana tako da ih svako tijelo koje to smatra prikladnim može (djelomično ili u potpunosti) uz minimalno uređivanje uključiti u svoju natječajnu dokumentaciju. Javna tijela savjetuju se da prije objave poziva za podnošenje ponuda provjere dostupnu ponudu robe, usluga i radova koje namjeravaju nabaviti na tržištu na kojem posluju. U ovom su dokumentu navedena mjerila EU-a za zelenu javnu nabavu koja su razvijena za skupinu proizvoda hrane, ugostiteljskih usluga i prodajnih automata. U priloženom tehničkom izvješću navedeni su svi razlozi za odabir tih mjerila te se upućuje na dodatne informacije.

Skupina proizvoda podijeljena je na tri dijela – nabavu hrane, ugostiteljske usluge i prodajne automate.

Mjerila su podijeljena na mjerila za odabir, tehničke specifikacije, mjerila za dodjelu i odredbe o izvršenju ugovora. Postoje dvije vrste mjerila:

* ***osnovna mjerila*** – *osmišljena su da pojednostavne postupak zelene javne nabave te su usmjerena na ključno područje (ili područja) okolišne učinkovitosti proizvoda i na to da administrativni troškovi za poduzeća budu što niži*
* ***sveobuhvatna mjerila*** *– uzimaju u obzir više aspekata ili više razine okolišne učinkovitosti, a namijenjena su tijelima koja žele ostvariti još više ciljeve zaštite okoliša i poticanja inovacija*.

Izraz „isto za osnovna i sveobuhvatna mjerila” umeće se ako su mjerila ista za obje kategorije.

## Definicija i područje primjene

Skupina proizvoda hrane, ugostiteljskih usluga i prodajnih automata obuhvaća izravnu nabavu hrane za javna tijela i nabavu ugostiteljskih usluga uz upotrebu internih resursa ili objekata ili potpunom ili djelomičnom eksternalizacijom putem ugovora s poduzećima za pripremu i dostavu hrane.

Hrana se može nabavljati izravno od proizvođača, trgovaca na veliko ili uvoznika ili može biti dio usluge koju pružaju poduzeća za pripremu i dostavu hrane s kojima je sklopljen ugovor.

Kako bi se ta mjerila lakše primijenila (pojedinosti i dodatne tehničke definicije dostupne su u tehničkom izvješću), navode se sljedeće tehničke definicije:

* ugostiteljska usluga: priprema, skladištenje i, prema potrebi, dostava hrane i pića koje konzumira potrošač/klijent/pacijent na mjestu pripreme, u satelitskoj jedinici ili u prostorima/objektu klijenta
* poduzeće za pripremu i dostavu hrane s kojim je sklopljen ugovor: poduzeće koje (uz ostale djelatnosti ili usluge) pruža uslugu osiguravanja obroka (na primjer, vođenjem restorana za osoblje ili pružanjem obroka u školama) ili posluživanjem pića, grickalica ili prodajom putem automata
* konvencionalna kuhinja: kuhinja (na mjestu konzumacije) u kojoj se iz sirovih sastojaka priprema sva hrana ili znatan dio hrane
* centralizirana proizvodna jedinica: središnje kuhinje ili središnje tvornice prehrambenih proizvoda koje šalju gotova jela ili prethodno prerađene sastojke/obroke satelitskim jedinicama; može uključivati i usluge pripremljene hrane i usluge slaganja i posluživanja
* pripremljena hrana: priprema velikih skupova proizvoda za konzumaciju na mjestu konzumacije ili u središnjem objektu, koji se zatim na primjeren način skladište zamrznuti ili se hlade do trenutka serviranja
* slaganje i posluživanje: hrana se dostavlja unaprijed prerađena i kuhana; zatim se (po potrebi) podgrijava i slaže na mjestu konzumacije
* prodajni automati i uređaji za tople napitke: uređaji koji su uvijek dostupni, s grickalicama, voćem, pićima i/ili sendvičima itd., koji su spremni za konzumaciju ili se mogu podgrijati
* aparati za vodu: aparat koji je namijenjen posebno za točenje vode za piće, a može imati mogućnost grijanja i/ili hlađenja vode za piće.

Na pružanje ugostiteljskih usluga u mnogim slučajevima utječe potražnja među korisnicima (npr. kantine). U tim će slučajevima javni naručitelji možda morati uzeti u obzir činjenicu da će ugovaratelj morati prilagoditi ponudu potražnji.

## Opća napomena o provjeri

Za nekoliko se mjerila kao način provjere predlaže dostava oznaka i certifikata. Za svako se mjerilo navode relevantne oznake ili certifikati. Javno tijelo odlučuje o tome u kojoj bi fazi ponuditelji trebali dostaviti takve oznake ili certifikate. Općenito se čini da nije potrebno zahtijevati da svi ponuditelji dostave oznake ili certifikate na samom početku. Kako bi se rasteretilo ponuditelje i javna tijela, pri podnošenju ponuda dovoljnom bi se mogla smatrati izjava ponuditelja. Nakon toga postoje različite mogućnosti za utvrđivanje jesu li te oznake ili certifikati potrebni te vremena kada bi trebali biti dostavljeni:

a) u fazi nadmetanja:

za *jednokratne ugovore o nabavi* dostava tog dokaza može se zahtijevati od ponuditelja s ekonomski najpovoljnijom ponudom. Ako se utvrdi da je dokaz dovoljan, ugovor se može dodijeliti. Utvrdi li se da dokaz nije dovoljan ili da nije u skladu sa zahtjevima:

– ako se način provjere odnosi na tehničku specifikaciju, dokaz bi se tražio od sljedećeg ponuditelja s najviše bodova, kojeg bi se zatim razmatralo za dodjelu ugovora

– ako se način provjere odnosi na mjerilo za dodjelu, dodatni bodovi koji su dodijeljeni oduzeli bi se, a poredak ponuditelja ponovno bi se izračunao uz primjenu svih posljedica tog izračuna.

Oznaka ili certifikat potvrđuje da je uzorak proizvoda, a ne proizvodi koji se stvarno isporuče na temelju ugovora, usklađen s određenim zahtjevima.

b) tijekom izvršenja ugovora:

oznake ili certifikate moglo bi se tražiti na temelju ugovora.

Preporučuje se da se izričito uključe odredbe o izvršenju ugovora. U njima bi se trebalo navesti da javni naručitelj u bilo kojem trenutku tijekom trajanja ugovora ima pravo provesti nasumične provjere. Ako rezultati tih provjera pokažu da isporučeni proizvodi ne zadovoljavaju mjerila, javni naručitelj imat će pravo primijeniti sankcije i može raskinuti ugovor. Neka javna tijela uključuju uvjete prema kojima troškove provjere mora snositi javno tijelo ako se provjerama utvrdi da proizvod ili usluga ispunjava njihove zahtjeve, ali ako zahtjevi nisu ispunjeni, troškove mora snositi dobavljač.

# Ključni utjecaji na okoliš

Na temelju dokaza dostupnih iz znanstvene literature doneseni su sljedeći zaključci o utjecajima skupine proizvoda hrane, ugostiteljskih usluga i prodajnih automata na okoliš tijekom njihova životnog vijeka.

Ključni utjecaji nabave hrane na okoliš povezani su s proizvodnjom hrane i uključuju utjecaje na okoliš kao što su izgaranje fosilnih goriva i upotreba energije za različite aktivnosti, upotreba zemljišta ili prenamjena zemljišta te upotreba vode i onečišćenje vode. Međutim, postoje i drugi utjecaji na okoliš koji su povezani sa specifičnim kategorijama prehrambenih proizvoda. Oni uključuju:

* proizvodnju i upotrebu pesticida i kemijskih gnojiva povezane sa skupinama prehrambenih proizvoda kao što su meso, mlijeko i jaja, voće i povrće, kruh i žitarice, ulja i masti te topli i hladni napitci
* degradaciju tla povezanu sa skupinama proizvoda kao što su voće i povrće, kruh i žitarice te ulja i masti
* emisije metana i nitrate, čiji su utjecaji na okoliš povezani s različitim skupinama proizvoda i
* iscrpljivanje ribljih stokova ili proizvodnju hrane za ribu i upotrebu premaza protiv obraštanja u ribljim kavezima povezanima s ribom i morskim plodovima.

Kad je riječ o ugostiteljskim uslugama, upotreba energije i vode uvelike pridonose ukupnom utjecaju na okoliš, kao i stvaranje otpada te gospodarenje otpadom. Treba napomenuti da je smanjenje rasipanja hrane ključno za smanjenje ukupnog utjecaja ugostiteljskih usluga na okoliš.

|  |  |  |
| --- | --- | --- |
| **Glavni utjecaji na okoliš tijekom životnog vijeka proizvoda** |  | **EU-ov pristup u okviru zelene javne nabave** |
| Ključni utjecaji na okoliš   * energija koja se upotrebljava u poljoprivredi, poljoprivrednim aktivnostima, preradi hrane i objektima * upotreba zemljišta i prenamjena zemljišta (npr. uništavanje prirodnih staništa, osobito šuma i povezane emisije CO2 koje su povezane s proizvodnjom hrane za životinje, usjeva, plodova, biljnih masti itd.) * iscrpljivanje ribljih stokova i smanjenje biološke raznolikosti * proizvodnja i upotreba gnojiva i pesticida * upotreba vode i onečišćenje vode * emisije onečišćujućih tvari kao što su metan ili nitriti iz poljoprivrede i poljoprivrednih aktivnosti * odlaganje otpada |  | Odabrani pristupi za smanjenje ključnih utjecaja na okoliš tijekom životnog vijeka   * ekološki prehrambeni proizvodi * morski prehrambeni proizvodi i proizvodi akvakulture koji su dobiveni na ekološki odgovorniji način * veća ponuda jelovnika koji se temelje na biljnim proizvodima * biljne masti koje su dobivene na ekološki odgovorniji način * sprečavanje rasipanja hrane i pića * ostali otpad: sprečavanje nastanka otpada te njegovo sortiranje i odlaganje * potrošnja energije i vode u kuhinji |

*Redoslijed kojim su utjecaji navedeni ne odražava nužno njihov značaj.*

Podrobne informacije o hrani, ugostiteljskim uslugama i prodajnim automatima, uključujući informacije o povezanom zakonodavstvu, normama i tehničkim izvorima koji se upotrebljavaju kao dokazi, nalaze se u tehničkom izvješću.

# MJERILA EU-A ZA ZELENU JAVNU NABAVU ZA HRANU, UGOSTITELJSKE USLUGE I PRODAJNE AUTOMATE

## Nabava hrane

### Tehničke specifikacije (TS)

|  |  |
| --- | --- |
| **Osnovna mjerila** | **Sveobuhvatna mjerila** |
| **TS 1. Ekološki prehrambeni proizvodi** | |
| (isto za osnovna i sveobuhvatna)  *Opcija A (lakše se provjerava tijekom izvršenja ugovora)*  TS 1.1. Sljedeći prehrambeni proizvodi i pića *[treba umetnuti javni naručitelj, vidjeti i objašnjenja]* moraju biti u skladu s Uredbom (EZ) br. 2018/848[[1]](#footnote-2) ili njezinim naknadnim izmjenama.  **Provjera:**  ponuditelj mora dostaviti izjavu da su svi prethodno navedeni prehrambeni proizvodi i pića koji će se isporučiti tijekom izvršenja ugovora u skladu s Uredbom (EZ) br. 2018/848 ili njezinim naknadnim izmjenama1. Osim toga, ponuditelj mora opisati kako namjerava osigurati da će prethodno navedene proizvode moći nabavljati iz ekoloških izvora tijekom izvršavanja ugovora (npr. utvrđivanjem dobavljača za različite proizvode).  *Opcija B (teže se provjerava tijekom izvršenja ugovora)*  TS 1.1. Barem *X*%[[2]](#footnote-3) ukupne kupnje prehrambenih proizvoda i pića mora biti u skladu s Uredbom (EZ) br. 2018/8481 ili njezinim naknadnim izmjenama.  **Provjera:**  ponuditelj mora navesti podatke (naziv i količinu) o prehrambenim proizvodima i pićima koje će isporučiti tijekom izvršenja ugovora, pri čemu mora izričito navesti proizvode koji su u skladu sa zahtjevima za ekološke proizvode. | |
| **TS 2.** **Morski prehrambeni proizvodi i proizvodi akvakulture** | |
| (isto za osnovna i sveobuhvatna)  TS 2.1. Ne smiju se upotrebljavati riba ili riblji proizvodi koji pripadaju vrstama i stokovima utvrđenima na popisu „ribe koju treba izbjegavati”, koji odražava stanje ribljih stokova u različitim regijama[[3]](#footnote-4).  **Provjera**:  ponuditelj mora dostaviti izjavu da će isporučivati samo ribu i riblje proizvode koji su u skladu s prethodno navedenim zahtjevom. Osim toga, ponuditelj mora opisati kako namjerava osigurati usklađenost tijekom izvršavanja ugovora (npr. utvrđivanjem dobavljača za različite proizvode). | |
|  | *Opcija A (lakše se provjerava tijekom izvršenja ugovora)*  TS 2.2. Sljedeće ribe i riblji proizvodi [*popis ribe i ribljih proizvoda mora utvrditi javni naručitelj]* moraju dolaziti iz stokova koji su unutar sigurnih bioloških granica u smislu utjecaja na okoliš, uključujući prekomjerni izlov ili iscrpljivanje stokova, biološku raznolikost te odgovornu i održivu upotrebu resursa. To podrazumijeva da znanstveni dokazi upućuju na to da postoji visoka vjerojatnost da je procijenjena biomasa stoka u mrijestu veća od razina pri kojima se javlja rizik od njezina drastičnog smanjivanja. Djelovanje se mora temeljiti na procjenama neovisnih znanstvenih tijela koja savjetuju EU, osobito Međunarodnog vijeća za istraživanje mora (ICES), EU-ova Znanstvenog, tehničkog i gospodarskog odbora za ribarstvo (STECF) ili regionalnih organizacija za upravljanje u ribarstvu u cijelom svijetu[[4]](#footnote-5).  **Provjera**:  ponuditelj mora dostaviti izjavu da će isporučivati samo ribu i riblje proizvode koji su u skladu s prethodno navedenim zahtjevom. Osim toga, ponuditelj mora opisati kako namjerava osigurati usklađenost tijekom izvršavanja ugovora (npr. utvrđivanjem dobavljača za različite proizvode).  *Opcija B (teže se provjerava tijekom izvršenja ugovora)*  TS 2.2. Barem Y %[[5]](#footnote-6) kupljene ribe i ribljih proizvoda moraju dolaziti iz stokova koji su unutar sigurnih bioloških granica u smislu utjecaja na okoliš, uključujući prekomjerni izlov ili iscrpljivanje stokova, biološku raznolikost te odgovornu i održivu upotrebu resursa. To podrazumijeva da znanstveni dokazi upućuju na to da postoji visoka vjerojatnost da je procijenjena biomasa stoka u mrijestu veća od razina pri kojima se javlja rizik od njezina drastičnog smanjivanja. Djelovanje se mora temeljiti na procjenama neovisnih znanstvenih tijela koja savjetuju EU, osobito Međunarodnog vijeća za istraživanje mora (ICES), EU-ova Znanstvenog, tehničkog i gospodarskog odbora za ribarstvo (STECF) ili regionalnih organizacija za upravljanje u ribarstvu u cijelom svijetu[[6]](#footnote-7).  **Provjera**:  ponuditelj mora navesti podatke (naziv i količinu) o morskim prehrambenim proizvodima i proizvodima akvakulture koje će isporučiti tijekom izvršenja ugovora, pri čemu mora izričito navesti proizvode koji su u skladu sa zahtjevima. |
|  | *Opcija A (lakše se provjerava tijekom izvršenja ugovora)*  TS 2.3. Sljedeći prehrambeni proizvodi akvakulture [*popis proizvoda mora utvrditi javni naručitelj]* moraju biti proizvedeni u skladu sa zahtjevima programa certifikacije za održivu proizvodnju koji se temelji na organizacijama s više dionika koje imaju široko članstvo i razmatra utjecaje na okoliš, uključujući biološku raznolikost te odgovornu i održivu upotrebu resursa6.  **Provjera**:  ponuditelj mora dostaviti izjavu da će isporučivati samo prehrambene proizvode akvakulture koji su u skladu s prethodno navedenim zahtjevom. Osim toga, ponuditelj mora opisati kako namjerava osigurati usklađenost tijekom izvršavanja ugovora (npr. utvrđivanjem dobavljača za različite proizvode).  *Opcija B (teže se provjerava tijekom izvršenja ugovora)*  TS 2.3. Barem Y %[[7]](#footnote-8) kupljenih prehrambenih proizvoda akvakulture (isključujući ekološku akvakulturu) mora biti proizvedeno u skladu sa zahtjevima programa certifikacije za održivu proizvodnju koji se temelji na organizacijama s više dionika koje imaju široko članstvo i razmatra utjecaje na okoliš, uključujući biološku raznolikost te odgovornu i održivu upotrebu resursa[[8]](#footnote-9).  **Provjera**:  ponuditelj mora navesti podatke (naziv i količinu) o morskim prehrambenim proizvodima i proizvodima akvakulture koje će isporučiti tijekom izvršenja ugovora, pri čemu mora izričito navesti proizvode koji su u skladu sa zahtjevima. Ako se programi certifikacije temelje na prethodno navedenim načelima, mogu se navesti kao sredstvo za dokazivanje8. |
| **TS 3. Dobrobit životinja** | |
| (isto za osnovna i sveobuhvatna)  TS 3.1.Jaja u ljusci iz tradicionalnog uzgoja ne smiju biti označena oznakom 3 iz Uredbe (EZ) br. 589/2008.  **Provjera:**  ponuditelj mora dostaviti izjavu da jaja u ljusci iz tradicionalnog uzgoja neće biti označena oznakom 3 iz Uredbe (EZ) br. 589/2008 ili njezinih naknadnih izmjena. Osim toga, ponuditelj mora opisati kako namjerava osigurati usklađenost tijekom izvršavanja ugovora (npr. utvrđivanjem dobavljača i izričitim navođenjem dobavljača koji će isporučivati jaja koja su u skladu s oznakom 1 ili 2 iz Priloga I. Uredbi (EZ) br. 589/2008.). | |
| **TS 4. Biljne masti koje su dobivene na ekološki odgovorniji način** | |
| (isto za osnovna i sveobuhvatna)  TS 4.1. Ako se nabavljaju pretpakirani prehrambeni proizvodi i/ili pića koji sadržavaju biljne masti, barem X %[[9]](#footnote-10) jedinica/artikala pretpakiranih prehrambenih proizvoda i/ili pića koji sadržavaju biljna ulja mora biti proizvedeno iz usjeva koji ispunjavaju ekološke kriterije u pogledu tla, biološke raznolikosti, prenamjene zemljišta i zaliha organskog ugljika tako što ispunjavaju zahtjeve iz programa certifikacije[[10]](#footnote-11) kojim su obuhvaćena ta pitanja, iz članka 93. Uredbe (EU) br. 1306/2013 ili na drugi jednakovrijedan način.  TS 4.2. Ako se nabavlja biljno ulje, barem Y %9 biljnog ulja kupljenog kao sirovina mora biti proizvedeno iz usjeva koji ispunjavaju ekološke kriterije u pogledu tla, biološke raznolikosti, prenamjene zemljišta i zaliha organskog ugljika tako što ispunjavaju zahtjeve iz programa certifikacije10 kojim su obuhvaćena ta pitanja, iz članka 93. Uredbe (EU) br. 1306/2013 ili na drugi jednakovrijedan način.  **Provjera:**  TS 4.1. Ponuditelj mora dostaviti izjavu da je barem X %9 svih prehrambenih proizvoda koji sadržavaju biljne masti (kao jedinice) koje će isporučiti tijekom izvršavanja ugovora u skladu s prethodno navedenim zahtjevom. Ponuditelj mora uključiti opis mjera koje će poduzeti kako bi osigurao usklađenost (npr. izvori opskrbe koje bi mogao koristiti).  TS 4.2. Ponuditelj mora dostaviti izjavu da je barem Y %9 cjelokupnog biljnog ulja ili njegovih derivata (kao sirovina ili kao margarini) koje isporučuje u skladu s prethodno navedenim zahtjevom. Ponuditelj mora uključiti opis mjera koje će poduzeti kako bi osigurao usklađenost (npr. izvori opskrbe koje bi mogao koristiti). | |

### Mjerila za dodjelu (AC)

|  |  |
| --- | --- |
| **Osnovna mjerila** | **Sveobuhvatna mjerila** |
| **AC 1. Dodatni ekološki prehrambeni proizvodi** | |
| (isto za osnovna i sveobuhvatna)  *Opcija A (lakše se provjerava tijekom izvršenja ugovora)*  Bodovi se proporcionalno dodjeljuju ponudama koje nadmašuju popis prehrambenih proizvoda i pića [*naveden pod opcijom A u TS 1.*] i ispunjavaju norme za ekološke proizvode.  **Provjera:**  vidjeti prethodnu opciju A pod TS 1.  *Opcija B (teže se provjerava tijekom izvršenja ugovora)*  Bodovi se proporcionalno dodjeljuju ponudama u kojima je više od zahtijevanih X %[[11]](#footnote-12) ukupne kupnje prehrambenih proizvoda i pića proizvedeno u skladu s Uredbom (EZ) br. 2018/848 ili njezinim naknadnim izmjenama[[12]](#footnote-13).  **Provjera:**  vidjeti prethodnu opciju B pod TS 1. | |
| **AC 2. Dodatni morski prehrambeni proizvodi i proizvodi akvakulture** | |
| (isto za osnovna i sveobuhvatna)  *Opcija A (lakše se provjerava tijekom izvršenja ugovora)*  AC 2.1. Bodovi se proporcionalno dodjeljuju ponudama koje nadmašuju popis ribe i ribljih proizvoda [*naveden pod opcijom A u TS 2.2.*] koji su proizvedeni u stokovima koji su unutar sigurnih bioloških granica u smislu utjecaja na okoliš, uključujući prekomjerni izlov ili iscrpljivanje stokova, biološku raznolikost te odgovornu i održivu upotrebu resursa.  **Provjera**:  vidjeti prethodnu opciju A pod TS 2.2.  *Opcija B (teže se provjerava tijekom izvršenja ugovora)*  AC 2.1. Bodovi se proporcionalno dodjeljuju ponudama u kojima više od zahtijevanih Y %[[13]](#footnote-14) kupljenje ribe i ribljih proizvoda dolazi iz stokova koji su unutar sigurnih bioloških granica. To podrazumijeva da znanstveni dokazi upućuju na to da postoji visoka vjerojatnost da je procijenjena biomasa stoka u mrijestu veća od razina pri kojima se javlja rizik od njezina drastičnog smanjivanja. Djelovanje se mora temeljiti na procjenama neovisnih znanstvenih tijela koja savjetuju EU, osobito Međunarodnog vijeća za istraživanje mora (ICES), EU-ova Znanstvenog, tehničkog i gospodarskog odbora za ribarstvo (STECF) ili regionalnih organizacija za upravljanje u ribarstvu u cijelom svijetu[[14]](#footnote-15).  **Provjera**:  vidjeti prethodnu opciju B pod TS 2.2.  *Opcija A (lakše se provjerava tijekom izvršenja ugovora)*  AC 2.2. Bodovi se proporcionalno dodjeljuju ponudama koje nadmašuju popis prehrambenih proizvoda akvakulture [*naveden pod opcijom A u TS 2.3.*] koji su proizvedeni u skladu sa zahtjevima programa certifikacije za održivu proizvodnju. To je program koji se temelji na organizacijama s više dionika koje imaju široko članstvo i razmatra utjecaje na okoliš, uključujući biološku raznolikost te odgovornu i održivu upotrebu resursa[[15]](#footnote-16).  **Provjera**:  vidjeti prethodnu opciju A pod TS 2.3.  *Opcija B (teže se provjerava tijekom izvršenja ugovora)*  AC 2.2. Bodovi se proporcionalno dodjeljuju ponudama u kojima je više od zahtijevanih X %[[16]](#footnote-17) kupljenih prehrambenih proizvoda akvakulture koji nisu usklađeni s kriterijem ekoloških proizvoda proizvedeno u skladu sa zahtjevima programa certifikacije za održivu proizvodnju. Taj se program mora temeljiti na organizacijama s više dionika koje imaju široko članstvo i razmatra utjecaje na okoliš, uključujući biološku raznolikost te odgovornu i održivu upotrebu resursa[[17]](#footnote-18).  **Provjera**:  vidjeti prethodnu opciju B pod TS 2.3. | |
| **AC 3. Dodatna dobrobit životinja** | |
| (isto za osnovnu i sveobuhvatnu razinu)  AC 3.1. Bodovi se proporcionalno dodjeljuju ponudama u kojima je više od X %16 jaja u ljusci (isključujući jaja iz ekološkog uzgoja) označeno oznakom 1 iz Uredbe (EZ) br. 589/2008 ili njezinih naknadnih izmjena.  **Provjera:**  vidjeti prethodnu specifikaciju TS 3.  AC 3.2. Bodovi se proporcionalno dodjeljuju ponudama u kojima je više od Y %16ukupno kupljenog mesa i mliječnih proizvoda (isključujući one iz ekološkog uzgoja) proizvedeno u skladu sa zahtjevima programa certifikacije za dobrobit životinja. To je program koji se temelji na organizacijama s više dionika koje imaju široko članstvo, a bavi se općenitim aspektima, uključujući mali stres, minimalnu upotrebu potrebnih antibiotika, klanje s omamljivanjem, što kraće vrijeme prijevoza, te posebnim aspektima kao što je sezona ispaše za mliječne krave ili zabrana skraćivanja repova za svinje[[18]](#footnote-19).  **Provjera:**  ponuditelj mora navesti podatke (naziv i količinu) o mesnim proizvodima koje će isporučiti tijekom izvršenja ugovora, pri čemu mora izričito navesti proizvode koji su u skladu sa zahtjevima. | |
| **AC 4. Proizvodi poštene i etične trgovine** | |
| (isto za osnovnu i sveobuhvatnu razinu)  *Opcija A (lakše se provjerava tijekom izvršenja ugovora)*  Bodovi se proporcionalno dodjeljuju ponudama u kojima su sljedeći prehrambeni proizvodi i pića [*popis prehrambenih proizvoda i pića*] proizvedeni u skladu sa zahtjevima programa certifikacije za poštenu i etičnu trgovinu kojim se zahtijeva najmanje 90 % certificiranog sadržaja te se njima trguje na isti način. To je program koji se temelji na organizacijama s više dionika koje imaju široko članstvo, a bavi se međunarodnim normama za poštenu i etičnu trgovinu, uključujući radne uvjete za proizvodnju u skladu s osnovnim konvencijama Međunarodne organizacije rada (ILO)[[19]](#footnote-20), održivu trgovinu i određivanje cijena[[20]](#footnote-21).  **Provjera:**  ponuditelj mora dostaviti popis proizvoda koje će isporučiti tijekom izvršenja ugovora, a koji su u skladu s mjerilom.  *Opcija B (teže se provjerava tijekom izvršenja ugovora)*  Bodovi se proporcionalno dodjeljuju ponudama u kojima je više od X %15 ukupne kupnje svakog od sljedećih proizvoda: [*popis prehrambenih proizvoda i pića*] proizvedeno u skladu sa zahtjevima programa certifikacije za poštenu i etičnu trgovinu kojim se zahtijeva najmanje 90 % certificiranog sadržaja te se njima trguje na isti način. To je program koji se temelji na organizacijama s više dionika koje imaju široko članstvo, a bavi se međunarodnim normama za poštenu trgovinu, uključujući radne uvjete za proizvodnju u skladu s osnovnim konvencijama ILO-a19, održivu trgovinu i određivanje cijena20.  **Provjera:**  ponuditelj mora navesti podatke (naziv i količinu) o svim proizvodima koje će isporučiti tijekom izvršenja ugovora, pri čemu mora navesti proizvode koji su u skladu s mjerilom. | |

### Odredbe o izvršenju ugovora (CPC)

|  |  |
| --- | --- |
| **Osnovna mjerila** | **Sveobuhvatna mjerila** |
| **CPC 1. Praksa upravljanja nabavom** | |
| Za trajanja ugovora pružatelj usluga mora prikupljati i evidentirati:   * račune i druge dokumente kojima se dokazuje usklađenost s mjerilima u skladu sa zahtjevima za provjeru relevantnih tehničkih specifikacija i mjerila za dodjelu TS x – y i AC x – y.   Ti računi moraju se staviti na raspolaganje javnom naručitelju za potrebe provjere.  Javni naručitelj može utvrditi pravila za sankcije u slučaju neispunjavanja obveza. | |

### Objašnjenja

Dodatne informacije za potporu odluci o popisu proizvoda koje treba uključiti i/ili postotcima koje treba zahtijevati dostupne su u tehničkom izvješću i [privremenom izvješću](http://susproc.jrc.ec.europa.eu/Food_Catering/docs/EU%20GPP%20Food%20Catering%20services_Preliminary%20report.pdf)[[21]](#footnote-22), koji su priloženi ovom skupu mjerila EU-a za zelenu javnu nabavu. U odluci se mora uzeti u obzir stanje tržišta (npr. dostupnost proizvoda koji ispunjavaju mjerila, potreban broj vjerojatnih dobavljača itd.). Ako javni naručitelj zahtijeva da određeni postotak specifične kategorije prehrambenih proizvoda i pića mora ispunjavati određene zahtjeve, javni naručitelj mora utvrditi kako će se izračunati postotak kupnje (prema masi/količini ili vrijednosti) i za koje razdoblje (npr. tjedno, mjesečno, tromjesečno itd.).

|  |  |
| --- | --- |
| **Osnovna mjerila** | **Sveobuhvatna mjerila** |

|  |  |
| --- | --- |
| **TS 1. Ekološki prehrambeni proizvodi i AC 1. Dodatni ekološki prehrambeni proizvodi** | |
| Opcija A  Popis proizvoda može uključivati: voće, povrće, mahunarke, rižu i tjesteninu[[22]](#footnote-23).  Opcija B  20 – 60 % mase ukupnih kupljenih prehrambenih proizvoda i pića  30 – 70 % vrijednosti ukupnih kupljenih prehrambenih proizvoda i pića | Opcija A  Popis proizvoda može uključivati: voće, povrće, mahunarke, rižu, tjesteninu, kruh i pekarske proizvode, jaja, mliječne proizvode itd.  Opcija B  > 50 % mase ukupnih kupljenih prehrambenih proizvoda i pića ili  > 60 % vrijednosti ukupnih kupljenih prehrambenih proizvoda i pića |
| **TS 2. Morski prehrambeni proizvodi i proizvodi akvakulture i AC 2. Dodatni morski prehrambeni proizvodi i proizvodi akvakulture** | |
| Opcija B  0 – 20 % mase svih kupljenih ribljih proizvoda i akvakulture (isključujući riblje proizvode iz ekološkog uzgoja)  0 – 10 % vrijednosti svih kupljenih ribljih proizvoda i akvakulture (isključujući riblje proizvode iz ekološkog uzgoja) | Opcija B  20 – 50 % mase svih kupljenih ribljih proizvoda i akvakulture (isključujući riblje proizvode iz ekološkog uzgoja)  10 – 40 % vrijednosti svih kupljenih ribljih proizvoda i akvakulture (isključujući riblje proizvode iz ekološkog uzgoja) |
| **TS 3. Dobrobit životinja i AC 3. Dodatna dobrobit životinja** | |
| X = 80 % jaja u ljusci (isključujući jaja iz ekološkog uzgoja) označenih oznakom 1  Y = 0 – 25 % mesa i mliječnih proizvoda (isključujući meso iz ekološkog uzgoja) | |
| **AC 4. Proizvodi poštene i etične trgovine** | |
| Opcija A  Popis proizvoda može uključivati: kavu, čaj, čokoladu (kakao), šećer, banane, drugo voće i pakirano voće, sok od egzotičnog voća, avokado, rajčice, vaniliju itd.  Opcija B  X > 40 – 60 % ukupne kupnje svakog proizvoda s popisa | Opcija A  Popis proizvoda može uključivati: kavu, čaj, čokoladu (kakao), šećer, banane, drugo voće i pakirano voće, sok od egzotičnog voća, avokado, rajčice, vaniliju itd.  Opcija B  X > 70 – 100 % ukupne kupnje svakog proizvoda: kava, čaj, čokolada (kakao), šećer i banane  Popis proizvoda može uključivati: kavu, čaj, čokoladu (kakao), šećer, banane, pakirano voće, sok od egzotičnog voća itd. |
| **TS 4. Biljne masti koje su dobivene na ekološki odgovorniji način** | |
| Javni naručitelji navode koja su biljna ulja relevantna za određeni natječaj i moraju ispuniti sljedeću tehničku specifikaciju:  X = 10 – 50 % jedinica/artikala pretpakiranih prehrambenih proizvoda i/ili pića  Y = 10 – 50 % mase ukupnog biljnog ulja (kupljenog kao sirovina) ili margarina. | Javni naručitelji navode koja su biljna ulja relevantna za određeni natječaj i moraju ispuniti sljedeću tehničku specifikaciju:  X = 50 – 100 % jedinica/artikala pretpakiranih prehrambenih proizvoda i/ili pića  Y = 50 – 100 % mase ukupnog biljnog ulja (kupljenog kao sirovina) ili margarina. |
| **Sezonski proizvodi** | |
| Sezonski proizvodi imaju različite ekološke, zdravstvene, gospodarske i društvene učinke ovisno o regijama iz kojih proizvodi dolaze i u kojima se konzumiraju. Sezonski proizvodi koji se uzgajaju na otvorenom i prevoze na male udaljenosti mogu imati manje utjecaje na okoliš od proizvoda koji se uzgajaju u staklenicima ili koji se prevoze na velike udaljenosti.  Sezonsko povrće može imati bolji okus i kvalitetu i niže cijene, što može potaknuti prelazak na jelovnik na kojem se nalazi više vegetarijanskih obroka ili obroka koji se temelje na biljnim jelima.  Javni naručitelji mogu odlučiti uključiti kriterij sezonskih proizvoda u svoje natječaje na pojedinačnoj osnovi, navođenjem razdoblja godine u kojima treba isporučiti/ponuditi određene prehrambene proizvode i pića. | |
| **Integrirana proizvodnja** | |
| Većina je država članica razvila pravila o integriranoj proizvodnji na nacionalnoj ili regionalnoj razini. Stoga postoje različita pravila i smjernice za integriranu proizvodnju za specifične usjeve, voće i povrće, koji su razvijeni u okviru javnih i privatnih programa.  Javni naručitelji mogu odlučiti uključiti kriterij integrirane proizvodnje u natječaje na pojedinačnoj osnovi, navođenjem postotka ukupne kupnje koja nije usklađena s kriterijem ekoloških prehrambenih proizvoda, a koja mora biti u skladu s pravilima koja vrijede na mjestu proizvodnje prehrambenih proizvoda ili određenog privatnog programa. Postotak se može izračunati s obzirom na količinu, masu ili vrijednost. | |
| **Poljoprivredni proizvodi s oznakama zemljopisnog podrijetla**[[23]](#footnote-24) | |
| Građani i potrošači sve više zahtijevaju kvalitetne, ali i tradicionalne proizvode s prepoznatljivim specifičnim značajkama, a osobito proizvode povezane s njihovim zemljopisnim podrijetlom. Poljoprivredni ili prehrambeni proizvod koji nosi oznaku zemljopisnog podrijetla trebao bi ispuniti određene uvjete, kao što su posebni zahtjevi usmjereni na, među ostalim, zaštitu prirodnih resursa i okoliša proizvodnog područja ili poboljšanje dobrobiti životinja na poljoprivrednim gospodarstvima. Ti su zahtjevi utvrđeni u specifikaciji proizvoda za svaki proizvod s oznakom zemljopisnog podrijetla.  Javni naručitelji mogu odlučiti uključiti kriterij poljoprivrednih i drugih prehrambenih proizvoda s oznakom zemljopisnog podrijetla u svoje natječaje na pojedinačnoj osnovi, navođenjem popisa tih proizvoda s oznakom zemljopisnog podrijetla koji se mogu isporučiti/ponuditi. | |

## Ugostiteljske usluge

### Mjerila za odabir (SC)

|  |  |
| --- | --- |
| **Osnovna mjerila** | **Sveobuhvatna mjerila** |
| **SC 1. Kompetencije ponuditelja** | |
| Ponuditelji moraju imati odgovarajuće stručno znanje i iskustvo u svakom od sljedećih područja za koja bi bili odgovorni na temelju ugovora [*odabrati u skladu s pojedinačnim ugovorom*]:  – opisi metode za:   * planiranje jelovnika, uzimajući u obzir veću konzumaciju hrane na biljnoj osnovi ako je primjereno * sprečavanje rasipanja hrane * sigurnu preraspodjelu viška hrane ako je primjenjivo * sprečavanje nastanka drugog otpada, način sortiranja i odlaganja * mjerenje okolišnih pokazatelja predloženih u specifikaciji TS 8. ugostiteljskih usluga, uključujući barem: količinu hrane na biljnoj osnovi, otpad od hrane koji nastaje na nekoliko točaka lanca vrijednosti, drugi nastali otpad prema vrstama otpada te potrošnju energije, vode i goriva, ako je primjenjivo * uštedu vode i energije s obzirom na opremu i rad te održavanje opreme (za osoblje koje je odgovorno za to) * odgovarajuće doziranje i upotrebu sredstava za čišćenje te postupke čišćenja * gospodarenje otpadom, uključujući opasni otpad, praćenje i dokumentaciju o sljedivosti * redovnu ekološki osviještenu vožnju u cilju povećanja učinkovitosti goriva za osoblje koje sudjeluje u dostavi hrane * osposobljavanje osoblja o ekološkim aspektima politika koje se obnavljaju/preispituju svake godine, potporu sustavima za upravljanje kako bi se smanjilo rasipanje hrane i nastanak drugog otpada, povećala preraspodjela viška hrane ako je primjereno i gdje je primjereno te ako je to sigurno, kako bi se povećala ponovna upotreba ili recikliranje ambalaže i/ili drugog otpada te osiguralo njegovo sigurno odlaganje.   **Provjera**:  dokazi u obliku informacija i upućivanja (kao što su evidentirane povratne informacije kupaca) u vezi s odgovarajućim ugovorima u prethodnih pet godina u kojima su uključeni prethodno navedeni elementi. To mora biti popraćeno evidencijom o aktivnostima osposobljavanja. | |

### Tehničke specifikacije

|  |  |  |
| --- | --- | --- |
| **Osnovna mjerila** | **Sveobuhvatna mjerila** | |
| **TS 1. Nabava hrane** | | |
| (isto za osnovnu i sveobuhvatnu razinu)  Hrana koja se isporučuje radi ispunjavanja ugovora o ugostiteljskim uslugama mora se kupiti u skladu s mjerilima EU-a za zelenu javnu nabavu hrane.  **Provjera:**  vidjeti prethodna mjerila EU-a za nabavu hrane:   * ekološki prehrambeni proizvodi(TS 1., AC 1.) * morski prehrambeni proizvodi i proizvodi akvakulture i (TS 2. i AC 2.) * dobrobit životinja (TS 3., AC 3.) * proizvodi poštene i etične trgovine (AC 4.) * masti koje su dobivene na ekološki odgovoran način (TS 4.). | | |
| **TS 2. Jelovnici koji se temelje na biljnim jelima** | | |
| (isto za osnovnu i sveobuhvatnu razinu)  Ponuđeni jelovnici moraju uključivati izbore koji povećavaju konzumaciju mahunarki, povrća, voća, cjelovitih žitarica i orašastih plodova uz zadržavanje istog preporučenog unosa hranjivih tvari za klijente. To uključuje [odabrati]:   * X24 dana tjedno u kojima se nude samo vegetarijanski obroci ili obroci koji se temelje na biljnim jelima * X24 vegetarijanskih obroka ili obroka koji se temelje na biljnim jelima koji se nude svaki dan ili Z[[24]](#footnote-25) dana tjedno. * „ponudu dana” koja je vegetarijanski obrok ili obrok koji se temelji na biljnim jelima * Y24 grama bjelančevina koje dolaze iz bilja ili mahunarki [tjedno ili dnevno] * nadopunjavanje (V%24) mesnih obroka mahunarkama, žitaricama ili povrćem.   **Provjera:**  ponuditelj mora dostaviti jelovnik u kojem se planiraju alternative kojima se promiče konzumacija mahunarki, povrća i voća. To se mora jasno navesti u skladu s utvrđenim zahtjevima. | | |
| **TS 3. Sprečavanje rasipanja hrane i pića** | | |
| (isto za osnovnu i sveobuhvatnu razinu)  *Napomena: moguće je da ponuditelji neće biti ti koji odlučuju ili nude neke od najboljih praksi iz mjerila TS 3. jer bi javni naručitelji mogli biti ti koji ih traže. Na primjer, javni naručitelji mogu odobriti da na početku i na kraju pružanja usluge bude dostupno manje opcija na jelovniku te tako spriječiti ponuditelje da donesu tu mjeru.*  Ponuditelj mora imati uspostavljene pismene postupke u kojima se opisuje najbolja praksa za sprečavanje stvaranja otpada od hrane. Ta najbolja praksa uključuje [*odabrati*]:  – uspostavu točnog popisa zaliha i sustava naručivanja kako bi se izbjeglo naručivanje prevelike količine i kvarenje zaliha  – razvoj inventara otpada od hrane: to znači pregled svih procesa kako bi se utvrdile vrste otpada i izvori otpada na terenu, uključujući tekući otpad od hrane (npr. pića)  – kontinuirano ili periodično mjerenje količine otpada od hrane  – primjena politike „odostraga prema naprijed” („prvo se koriste proizvodi koji su prvi stigli”) za skladištenje prehrambenih proizvoda i periodičku provjeru roka trajanja  – izravnu upotrebu hrane kojoj ubrzo izlazi rok trajanja (fleksibilno planiranje obroka)  – osiguravanje skladištenja hrane u odgovarajućim uvjetima  – izbjegavanje pretjeranog obrezivanja komada mesa, ribe ili cijelog povrća ili ponovnu upotrebu pretjerano odrezanih dijelova  – provedbu dugoročne analize prodanih obroka radi prilagođavanja narudžbi hrane (u skladu s tjednim, sezonskim i vanjskim čimbenicima kao što su praznici ili važna događanja) te analize upotrebe ostataka hrane ili hrane kojoj se približava istek roka trajanja  – razvoj strategija protiv izrade prevelikog broja obroka (npr. zamrzavanje)  – učinkovito naručivanje i skladištenje: kvarljive proizvode naručujte često u potrebnim količinama  – skladištenje kvarljivih proizvoda u odgovarajućim uvjetima (npr. primjereno prilagođene jedinice za hlađenje)  – sprečavanje gubitaka tijekom pripreme i osposobljavanje zaposlenika  – brzo hlađenje hrane kako bi se izbjegao rast mikroorganizama  – izbjegavanje pripreme hrane samo u svrhe prezentiranja (umjesto toga upotrijebiti fotografije)  – prilagođavanje porcija obroka i količina kupcima ili pružanje porcija različite veličine  – odabir ambalaže (uzimajući u obzir aspekte kao što su oblik, zaštita, konzerviranje, veličina porcija itd.) koja smanjuje nastajanje otpada od hrane  – upotrebu vrećica za ostatke i/ili internih postupaka koji omogućuju da osoblje konzumira hranu koja se ne proda i pripremu sigurne preraspodjele viška hrane ako je primjenjivo i gdje je primjenjivo  – nezahtijevanje da cijeli raspon opcija na jelovniku bude dostupan od početka do kraja pružanja usluge  – senzibilizaciju kupaca na pitanja rasipanja hrane i uzroka rasipanja hrane (npr. upotrebom plakata)  – komunikaciju s kupcima kako bi se povećalo prihvaćanje mjera održivosti  – uvođenje sustava koji kupcima omogućuje da daju povratne informacije o porcijama hrane i kvaliteti pripremljenih obroka (npr. anketa o tome koji su uzroci nepojedene hrane na tanjuru upotrebom obrazaca za povratne informacije) te poduzimanje odgovarajućih mjera u skladu s tim.  Ponuditelj gostima mora priopćiti ključne dijelove politike sprečavanja rasipanja hrane.  **Provjera:**  ponuditelj mora dostaviti dokaze u obliku standardnih operativnih postupaka za nabavu, skladištenje, pripremu hrane, planiranje jelovnika i posluživanje. Dokazi se moraju dopuniti opisom kanala kojima će se politika sprečavanja rasipanja hrane priopćavati gostima. | | |
| **TS 4. Ostali otpad: sprečavanje nastanka, sortiranje i odlaganje** | | |
| (isto za osnovnu i sveobuhvatnu razinu)  **TS 4.1. Sprečavanje nastanka otpada**  Ponuditelj mora provesti u djelo plan za smanjenje nastanka otpada u skladu s hijerarhijom otpada iz Okvirne direktive o otpadu 2008/98/EZ. Plan mora uključivati barem sljedeće:   * razvoj inventara otpada: to znači pregled svih područja i procesa kako bi se utvrdile vrste otpada i izvori otpada na terenu * smanjenje količine otpada u nabavi hrane, pića i potrošne robe [*treba odabrati].* To znači: * naručivanje nekvarljivih proizvoda u većim količinama ako je moguće i ako je važno za okoliš * odabir odgovarajuće ambalaže kako bi se smanjio ambalažni otpad (oblik, zaštita, konzerviranje, veličina porcija itd.) * odabir ambalaže koja se može reciklirati, ako je to moguće, pod uvjetom da ambalaža jamči sigurnost i higijenu hrane. Ambalaža koja se može reciklirati uključuje ambalažu koja se može kompostirati * povrat ambalaže za ponovnu upotrebu ako je moguće * smanjenje količine otpada u ugostiteljskim uslugama [*treba odabrati].* To znači: * izbjegavanje artikala s nepotrebnom ili pretjeranom sekundarnom ambalažom u skladu s potrebama ugostiteljske usluge * stavljanje začina i porcija hrane u spremnike za ponovno punjenje ako je njihova upotreba moguća s obzirom na okolnosti u pogledu sprečavanja rasipanja hrane, higijene hrane, sigurnosti potrošača i javnog zdravlja * utvrđivanje mogućnosti ponovne upotrebe * povrat ambalaže za ponovnu upotrebu ako je moguće i ako je važno za okoliš.   **Provjera:**  ponuditelj mora dostaviti plan za sprečavanje nastanka otpada. U ponudi se mora dostaviti popis potrošnih i nepotrošnih artikala koje će upotrebljavati tijekom izvršenja ugovora. Ponuditelj mora dostaviti informacije o materijalima od kojih su izrađeni potrošni artikli i izričito navesti mogu li se reciklirati ili kompostirati u skladu s normom EN 13432. | | |
| **TS 4.2. Sortiranje i odlaganje otpada**  *Napomena: ovo se mjerilo primjenjuje samo ako se sortirani otpad prikuplja odvojeno.*  Ponuditelj mora provesti u djelo plan za sortiranje i odlaganje otpada koji je ograničen na lokalno dostupnu obradu vrsta otpada.  Ako će otpad sakupljati ovlašteni skupljač otpada, ponuditelj mora sortirati otpad na frakcije koje odredi skupljač (npr. općina). Ako sakupljanje koje provodi ovlašteni skupljač omogućuje sakupljanje biološkog otpada i/ili sakupljanje masnoća, ulja i masti, ponuditelj mora zasebno sortirati biološki otpad i otpad od masnoća, ulja i masti koji nastaje u kuhinji i drugim prostorima kojima se osoblje koristi te ga odlagati u ovlašteni sustav za sakupljanje i recikliranje.  Ako nije uspostavljen sustav za sakupljanje masnoća, ulja i masti, ponuditelj masnoće, ulja i masti mora ih stavljati u odgovarajući spremnik te ih odlagati u preostali otpad. Masnoće, ulja i masti ne smiju se ispuštati u sustav otpadnih voda.  Ako se otpad obrađuje na mjestu nastanka, ponuditelj mora dostaviti postupke gospodarenja otpadom koji su dio plana gospodarenja otpadom za te vrste otpada u skladu s hijerarhijom otpada iz članka 4. Okvirne direktive o otpadu 2008/98/EZ.  Za čišćenje masnih ili zauljenih područja/opreme prije pranja prvo se moraju upotrijebiti metode suhog čišćenja.  Ako gosti sami sortiraju otpad, moraju im se dati jasne upute za sortiranje.  **Provjera:**  **TS 4.2.** Ponuditelj mora dostaviti opis kategorija za vrste otpada koji će se sortirati i za postupke odlaganja koji će se primjenjivati tijekom izvršenja ugovora.  Ako gosti sami sortiraju otpad, mora im se osigurati primjerak uputa za sortiranje. | | |
| **TS 5. Kemijski proizvodi i potrošna roba** | | |
| **TS 5.1. Potrošni artikli**  Općenito se moraju upotrebljavati artikli koji nisu potrošni[[25]](#footnote-26). Vidjeti iznimke u objašnjenjima.  Ako se upotrebljavaju potrošni artikli, oni se moraju moći reciklirati i biti izrađeni od plastike koja se može reciklirati ili od materijala koji se može kompostirati. Predmetima koji se mogu kompostirati daje se prednost kod primjena koje dovode do kontaminacije predmeta hranom (npr. pribor za jelo i posuđe).  **Provjera:**  ponuditelj mora dostaviti popis potrošnih i nepotrošnih artikala koje će upotrebljavati tijekom izvršenja ugovora, pri čemu mora izričito navesti artikle koji su potrošni. | | **TS 5.1. Potrošni artikli**  Moraju se upotrebljavati artikli koji nisu potrošni[[26]](#footnote-27). Iznimke:  – pribor za jelo za hranu za van i brzu hranu  – vreće za smeće i rukavice za čišćenje  – papirnati stolnjaci koji se mogu obrisati i upotrebljavati tijekom duljih razdoblja (nisu dopušteni potrošni stolnjaci za jednokratnu upotrebu)  – pribor za jelo za ugostiteljske usluge na velikim događanjima.  Svi potrošni artikli koji se upotrebljavaju moraju se moći reciklirati te moraju biti izrađeni od plastike koja se može reciklirati ili od materijala koji se može kompostirati. Predmetima koji se mogu kompostirati daje se prednost kod primjena koje dovode do kontaminacije predmeta hranom (npr. pribor za jelo i posuđe).  **Provjera:**  ponuditelj mora dostaviti popis potrošnih i nepotrošnih artikala koje će upotrebljavati tijekom izvršenja ugovora, pri čemu mora izričito navesti artikle koji su potrošni.  Ponuditelj mora dostaviti informacije o materijalima od kojih su izrađeni potrošni artikli i izričito navesti mogu li se reciklirati ili kompostirati u skladu s normom EN 13432. |
|  | | **TS 5.2. Kemijski proizvodi za pranje ruku i posuđa te za rutinsko čišćenje[[27]](#footnote-28)**  Svi proizvodi koji će se upotrebljavati za pranje ruku i posuđa te za rutinsko čišćenje moraju ispunjavati zahtjeve znaka za okoliš EU-a za konkretni proizvod ili jednakovrijedne zahtjeve.  **Provjera:**  ponuditelj mora dostaviti popis kemijskih proizvoda za pranje ruku i posuđa te za rutinsko čišćenje koje će upotrebljavati tijekom izvršenja ugovora, pri čemu mora izričito navesti koji su proizvodi usklađeni s mjerilom. |
|  | | **TS 5.3. Kuhinjske papirne role i kuhinjski papir**  Sve kuhinjske papirne role i kuhinjski papir moraju ispunjavati zahtjeve znaka za okoliš EU-a za konkretni proizvod ili jednakovrijedne zahtjeve.  **Provjera:**  ponuditelj mora dostaviti popis proizvoda od papira koje će upotrebljavati tijekom izvršenja ugovora, pri čemu mora izričito navesti koji su proizvodi usklađeni s mjerilom. |
| **TS 6. Potrošnja energije i vode u kuhinjama** | | |
| (isto za osnovnu i sveobuhvatnu razinu)  **TS 6. Najbolja praksa za smanjenje potrošnje energije i vode**  Ponuditelj mora imati pisane postupke u kojima se opisuju najbolje prakse za upotrebu kuhinjske opreme u cilju smanjenja potrošnje energije i vode, uključujući postupke za [*odabrati u skladu s infrastrukturom javnog naručitelja*]:  *opće napomene:*  – Ako je moguće, opremite područja kuhinje vlastitim mjeračima za vodu i električnu energiju / plin.  – Izbjegavajte istovremeno uključivanje sve električne opreme kako biste izbjegli vršnu potrošnju električne energije.  – U prostorijama za konzumaciju oprema i rasvjeta moraju biti uključeni samo tijekom vremena posluživanja javnosti.  *pećnice:*  – Uključite samo onoliko pećnica koliko je potrebno da bi se zadovoljila potražnja.  – Isključite pećnice koje se ne upotrebljavaju više od 20 minuta.  – Upotrijebite rezervni kapacitet pećnica za obavljanje drugih radnji kuhanja i izbjegavajte uključivanje druge opreme ili isključite pećnice.  – Izbjegavajte upotrebu električnih pećnica za pohranu hrane; umjesto toga upotrijebite dobro izolirani topli ormarić i što prije isključite pećnice.  – Izbjegavajte učestalo otvaranje vrata pećnica tijekom pečenja.  *ploče za kuhanje:*  – Grijaće ploče uključite prema potrebi i isključite ih nakon upotrebe.  – Izbjegavajte ostavljanje pilot-plamenika uključenih tijekom noći.  – Ako je moguće, upotrebljavajte otvorene plamenike umjesto ravnih grijaćih ploča.  – Izbjegavajte dugotrajno kuhanje na pločama, upotrebljavajte ih intenzivno tijekom kraćih razdoblja te ih isključite.  – Upotrijebite rezervni kapacitet pećnica za obavljanje nekih radnji koje obično obavljate na pločama (npr. kuhanje tjestenine).  ostala kuhala:  – Uključite opremu kada vam je potrebna; isključite je nakon upotrebe, npr. roštilji, friteze.  – Upotrebljavajte slabije postavke za kraća vremena zagrijavanja: roštilji, friteze.  – Upotrebljavajte rezervni kapacitet pećnica za obavljanje nekih radnji koje obično obavljate na roštilju i u fritezi (npr. pečenje, smeđenje, prženje).  *nape za odvod:*  – Ako se napom upravlja ručno, zadužite člana osoblja za njezino isključivanje.  – Ako napom upravlja vremenski programator / sustav upravljanja zgradama, pobrinite se da postavke odgovaraju radnom vremenu kuhinje.  – Ako je radno vrijeme promjenjivo, uspostavite upravljanje za odgovarajuću promjenu vremena rada nape.  – Ako napa / uređaj za dovod zraka ima opciju promjenjive brzine, utvrdite postavku koja pruža primjeren protok zraka i upotrebljavajte tu postavku. Upotrebljavajte nižu postavku u razdobljima slabije  aktivnosti.  – Osigurajte redovito čišćenje filtera i otvora kako biste smanjili slabiju učinkovitost sustava.  *perilice posuđa:*  – Pazite da perilice posuđa budu isključene kad god je to moguće kako bi se smanjila potrošnja energije u stanju mirovanja.  – Pazite da police budu napunjene do kraja kad god je moguće kako biste smanjili količinu energije koja se potroši po tanjuru.  – Za prethodno ispiranje upotrebljavajte hladnu vodu kako biste smanjili potrošnju tople vode.  – Izbjegavajte ručno ispiranje kompleta posuđa i kuhinjskog posuđa i pribora i bacajte hranu koja ostane na tanjurima u koš za biološki otpad.  *hlađenje:*  – Učinkovita upotreba – što manje otvarajte vrata.  – Održavanje – osigurajte održavanje brtvi i čišćenje izmjenjivačâ topline.  – Osigurajte dovoljno prostora za primjerenu ventilaciju za izmjenjivače topline kod hladnjaka.  – Hladnjake nemojte postavljati u blizini izvorâ topline.  Odgovarajući kapacitet – jedinice koje se nedovoljno iskorištavaju povucite iz upotrebe. Odaberite odgovarajući kapacitet za svaku jedinicu umjesto kupovine više manjih jedinica.  Najbolja praksa usmjerena je na osoblje koje radi u kuhinjama koje pružaju ugovorene ugostiteljske usluge.  **Provjera:**  ponuditelj mora dostaviti pisane postupke u kojima opisuje najbolju praksu za upotrebu kuhinjske opreme. | | |
| **TS 7. Prijevoz hrane** | | |
| (isto za osnovnu i sveobuhvatnu razinu)  *Ova se mjerila primjenjuju samo ako je dostava hrane dio ugovorene usluge i ako je vozni park za dostavu pod kontrolom ponuditelja. „Dostava hrane” obuhvaća prijevoz hrane do kuhinje i iz nje te do mjesta pružanja usluge ako se ono nalazi negdje drugdje.*  **TS 7.1. Smanjenje potrošnje goriva**  Ponuditelj mora provesti u djelo plan za smanjenje potrošnje goriva kako bi smanjio emisije stakleničkih plinova i tvari koje onečišćuju zrak koje emitiraju vozila koja se upotrebljavaju pri pružanju usluge, uzimajući u obzir optimizaciju ruta, teret koji se prevozi, problem tzv. „posljednjeg kilometra” i, ako je ekonomski izvedivo, tehnologije navedene u mjerilima za dodjelu AC 3.2., AC 3.3. i AC 3.4.  **Provjera**:  ponuditelj mora dostaviti prometni plan za smanjenje emisija stakleničkih plinova i tvari koje onečišćuju zrak te potpisanu obvezu kupnje ili najma vozilâ tijekom prvih šest mjeseci ugovora.  **TS 7.2. Emisije tvari koje onečišćuju zrak**  Sva teška vozila koja se upotrebljavaju za obavljanje usluge moraju ispunjavati barem normu Euro V[[28]](#footnote-29).  Sva laka gospodarska vozila koja se upotrebljavaju za obavljanje usluge moraju ispunjavati barem normu Euro 5[[29]](#footnote-30).  **Provjera:**  ponuditelj mora dostaviti popis vozila u voznom parku i njihove potvrde o sukladnosti. Za vozila koja su prethodno navedeni standard postigla nakon tehničke nadogradnje te se mjere moraju dokumentirati i uključiti u ponudu te to mora provjeriti neovisna treća strana.  U slučaju nabave novih vozila ponuditelj mora dostaviti potpisanu obvezu kupnje ili najma vozilâ tijekom prvih šest mjeseci ugovora. | | |
| **TS 8. Mjere i prakse za smanjivanje utjecaja na okoliš** | | |
| (isto za osnovnu i sveobuhvatnu razinu)  Ponuditelj mora imati uspostavljene operativne postupke:  1. za praćenje i evidentiranje sljedećih pokazatelja najmanje dvaput godišnje, za reprezentativne tjedne:   * broja pripremljenih obroka i ukupnih količina (mase) svakog sastojka upotrijebljenog u pripremi obrokâ (s pragom većim od npr. 1 kg tjedno) * konzumacije povrća, voća i mahunarki (grama povrća, voća i mahunarki po obroku ili grama mesa i mesnih proizvoda po obroku) *(ovaj pokazatelj nije obvezan ako je količina povrća, voća i mahunarki po obroku ili grama mesa i mesnih proizvoda po obroku utvrđena u ugovoru)* * godišnjeg broja održanih sati obuke osoblja u vezi s ekološkim pitanjima prema vrsti zaposlenika (npr. vrsta funkcije i iskustvo u poduzeću) * ako se otpad od hrane sortira, otpada od hrane (u gramima po obroku) mjereno u obliku: otpada od hrane u kuhinji, otpada od hrane pri serviranju i otpada od hrane koja ostane na tanjuru * ostalog otpada (u gramima po obroku) sortiranog barem na: papir/karton, staklo, plastiku, metal i preostali otpad[[30]](#footnote-31) * potrošnje energije (kWh po obroku) * potrošnje vode (litara po obroku) * ako usluga uključuje dostavu hrane i ako je vozni park pod kontrolom ponuditelja, potrošnje goriva vozila koja se koriste za dostavu hrane (l/km po obroku) * zadovoljstva klijenata hranom i pruženim uslugama (pokazatelj odnosa između poduzeća i klijenta) * zadovoljstva javnog naručitelja uspješnošću ponuditelja (pokazatelj odnosa između dvaju poduzeća)   2. za optimizaciju[[31]](#footnote-32) okolišnih pokazatelja koji se prate i evidentiraju pod točkom 1. To moraju biti barem postupci obuhvaćeni sljedećim mjerilima:   * osposobljavanje osoblja * jelovnici koji se temelje na biljnim jelima * sprečavanje rasipanja hrane * sprečavanje nastanka, sortiranje i odlaganje ostalog otpada * potrošnja energije i vode u kuhinjama * ako usluga uključuje dostavu hrane i ako je vozni park pod kontrolom ponuditelja, prijevoz hrane   Osoblje koje pruža usluge mora biti svjesno operativnih postupaka.  3. za procjenu i primjenu točaka 1. i 2. praćenjem svih promjena u vezi s okolišnim pokazateljima i provedbom postupaka  4. u slučaju odstupanja, za provedbu potrebnih mjera kako bi se ta odstupanja ispravila i, ako je to moguće, ubuduće spriječila.  **Provjera:**  ponuditelj mora dostaviti postupak:  1. za praćenje i evidentiranje pokazatelja iz odjeljka 1) barem dvaput godišnje  2. za osiguravanje provedbe operativnih postupaka  3. za ispravljanje odstupanja utvrđenih tijekom ocjenjivanja i, ako je to moguće, njihovo sprečavanje u budućnosti.  Za sustave upravljanja okolišem koji su certificirani u skladu s normom ISO 14001 ili koji su registrirani u sustavu EMAS te usluge koje imaju znak za okoliš tipa 1 u skladu s normom EN ISO 14024 smatra se da su usklađeni ako ispunjavaju sljedeće ciljeve zaštite okoliša: povećanje konzumacije povrća, smanjenje rasipanja hrane, ostalog otpada, energije i vode te, ako je primjenjivo, smanjenje potrošnje goriva.  Ponuditelj mora dokazati da ima politiku zaštite okoliša koja je posvećena ostvarenju tih ciljeva, zajedno s certifikatima koje je izdalo certifikacijsko tijelo. | | |

### Mjerila za dodjelu

|  |  |
| --- | --- |
| **Osnovna mjerila** | **Sveobuhvatna mjerila** |
| **AC 1. Kemijski proizvodi i potrošna roba** | |
| **AC 1.1. Kemijski proizvodi za pranje ruku i posuđa te za rutinsko čišćenje**  Bodovi se proporcionalno dodjeljuju ponudama u kojima je više od zahtijevanih X %[[32]](#footnote-33) kupljenih proizvoda za pranje ruku i posuđa te proizvoda za čišćenje ispunilo zahtjeve znaka za okoliš EU-a za konkretni proizvod ili jednakovrijedne zahtjeve.  Dodatni se bodovi dodjeljuju ponudama:  – u kojima je predviđeno da se sredstva za čišćenje i sapun za ruke precizno doziraju primjenom automatiziranog dozatora ili pumpe za doziranje  – u kojima se poduzimaju druge mjere za znatno smanjenje potrošnje kemijskih proizvoda, kao što je čišćenje parom.  **Provjera:**  vidjeti TS 5.2.  Ponuditelj mora dostaviti informacije o sustavima za doziranje koji će se upotrebljavati te o njihovu održavanju (prema potrebi) tijekom izvršenja ugovora. | **AC 1.1. Kemijski proizvodi za pranje ruku i posuđa te za rutinsko čišćenje**  Dodatni se bodovi dodjeljuju ponudama:  – u kojima je predviđeno da se sredstva za čišćenje i sapun za ruke precizno doziraju primjenom automatiziranog dozatora ili pumpe za doziranje  – u kojima se poduzimaju druge mjere za znatno smanjenje potrošnje kemijskih proizvoda, kao što je čišćenje parom.  **Provjera:**  vidjeti TS 5.2.  Ponuditelj mora dostaviti informacije o sustavima za doziranje koji će se upotrebljavati te o njihovu održavanju (prema potrebi) tijekom izvršenja ugovora. |
| **AC 1.2. Kuhinjske papirne role, kuhinjski papir**  Bodovi se moraju proporcionalno dodjeljivati ponudama u kojima je više od zahtijevanih Y %32kuhinjskih papirnih rola i kuhinjskog papira ispunilo zahtjeve znaka za okoliš EU-a za konkretni proizvod ili jednakovrijedne zahtjeve.  Dodatni se bodovi dodjeljuju ponudama u kojima je kuhinja opremljena dozatorima papirnatih ručnika ili rola tekstilnih ručnika za ruke.  **Provjera:**  vidjeti TS 5.3.  Ponuditelj mora dostaviti informacije o dozatorima koje će upotrebljavati tijekom izvršenja ugovora. | **AC 1.2. Kuhinjske papirne role, kuhinjski papir**  Dodatni se bodovi dodjeljuju ponudama u kojima je kuhinja opremljena dozatorima papirnatih ručnika ili rola tekstilnih ručnika za ruke.  **Provjera:**  vidjeti TS 5.3.  Ponuditelj mora dostaviti informacije o dozatorima koje će upotrebljavati tijekom izvršenja ugovora. |
| **AC 2. Potrošnja energije i vode u kuhinjama**[[33]](#footnote-34)  *Ovo je mjerilo primjenjivo samo ako je pružatelj ugostiteljskih usluga odgovoran za pružanje opreme.* | |
| **AC 2.1.a Hlađenje**  Bodovi se moraju proporcionalno dodjeljivati ponudama u kojima više od A %[[34]](#footnote-35) rashladnih vitrina koje se spajaju na električnu mrežu i rashladnih ormara ima indeks energetske učinkovitosti (EEI) čija je vrijednost manja od vrijednosti iz sljedeće tablice:   |  |  |  | | --- | --- | --- | | Kategorija | **EEI** | Minimalni energetski razred | | Rashladni pult za pohranu | < 25 | A | | Hladnjak za pohranu s jednim vratima | < 25 | A | | Hladnjak za pohranu s dvojim vratima | < 50 | C | | Pult-zamrzivač za pohranu | < 35 | B | | Zamrzivači za pohranu s jednim vratima | < 50 | C | | Zamrzivači za pohranu s dvojim vratima | < 50 | C | | Hladnjaci zamrzivači za pohranu | < 75 | D |   **AC 2.1.b Hlađenje**  Bodovi se moraju proporcionalno dodjeljivati ponudama u kojima više od C %34 kućanskih uređaja ima indeks energetske učinkovitosti (EEI) čija je vrijednost manja od vrijednosti iz sljedeće tablice:   |  |  | | --- | --- | | Kategorija | EEI | | Škrinje za zamrzavanje | < 22 | | Uređaji za čuvanje vina s jednom temperaturnom zonom | < 42 | | Uređaji za čuvanje vina s više temperaturnih zona | < 55 |   *Napomena: Uredba (EZ) br. 1060/2010 o označivanju energetske učinkovitosti kućanskih rashladnih uređaja i rashladnih sredstava trenutačno je u postupku revizije (*[*https://eur-lex.europa.eu/legal-content/EN/TXT/?qid=1562161019863&uri=PI\_COM:Ares(2018)5145999*](https://eur-lex.europa.eu/legal-content/EN/TXT/?qid=1562161019863&uri=PI_COM:Ares(2018)5145999)*)*.  **AC 2.1.c Hlađenje**  Bodovi se moraju proporcionalno dodjeljivati ponudama u kojima se u više od E %[[35]](#footnote-36) opreme upotrebljavaju rashladna sredstva s GWP-om manjim od 5.  **Provjera:**  ponuditelj mora dostaviti popis opreme koju će upotrebljavati tijekom izvršenja ugovora, pri čemu mora izričito navesti koji su dijelovi opreme usklađeni s ovim mjerilom.  Ponuditelj mora dostaviti informacije o EEI-ju u skladu s Uredbom (EZ) br. 2015/1094 o označivanju energetske učinkovitosti profesionalnih rashladnih ormara ili Uredbom (EZ) br. 1060/2010 o označivanju energetske učinkovitosti kućanskih rashladnih uređaja te rashladnih sredstava opreme36 ili njezinom naknadnom revizijom ili izmjenom.  U slučaju nabave nove opreme ponuditelj mora dostaviti potpisanu obvezu kupnje ili najma opreme tijekom prvih šest mjeseci ugovora. | **AC 2.1.a Hlađenje**  Bodovi se moraju proporcionalno dodjeljivati ponudama u kojima više od B %34 rashladnih vitrina koje se spajaju na električnu mrežu i rashladnih ormara ima indeks energetske učinkovitosti (EEI) čija je vrijednost manja od 25 (energetski razred A).  **AC 2.1.b Hlađenje**  Bodovi se moraju proporcionalno dodjeljivati ponudama u kojima više od D %34 kućanskih rashladnih uređaja ima indeks energetske učinkovitosti (EEI) čija je vrijednost manja od 22.  **AC 2.1.c Hlađenje**  Bodovi se moraju proporcionalno dodjeljivati ponudama u kojima se u više od F %34opreme upotrebljavaju rashladna sredstva s potencijalom globalnog zatopljenja (GWP) manjim od 3.  **Provjera:**  ponuditelj mora dostaviti popis opreme koju će upotrebljavati tijekom izvršenja ugovora, pri čemu mora izričito navesti koji su dijelovi opreme usklađeni s ovim mjerilom.  Ponuditelj mora dostaviti informacije o EEI-ju u skladu s Uredbom (EZ) br. 2015/1094[[36]](#footnote-37) o označivanju energetske učinkovitosti profesionalnih rashladnih ormara ili Uredbom (EZ) br. 1060/2010 o označivanju energetske učinkovitosti kućanskih rashladnih uređaja te rashladnih sredstava opreme36 ili njezinom naknadnom revizijom ili izmjenom.  U slučaju nabave nove opreme ponuditelj mora dostaviti potpisanu obvezu kupnje ili najma opreme tijekom prvih šest mjeseci ugovora. |
|  | **AC 2.2. Aparati za kuhanje**  Bodovi se moraju proporcionalno dodjeljivati ponudama u kojima više od G %35 aparata za kuhanje ima sljedeće tehnološke značajke:  – indukcijsku ploču ili plinsku ploču s optimiziranim plamenicima kojima upravljaju senzori ploče  – izolirano grijanje hrane ili  – konvekcijsku pećnicu, kombiniranu pećnicu ili ekspres-lonac  – sustav nape s detektorima koji otkrivaju njezin rad i aktiviraju odgovarajući dio nape, izbjegavajući istovremeni rad cijele nape.  **Provjera:**  ponuditelj mora dostaviti popis opreme koju će upotrebljavati tijekom izvršenja ugovora, pri čemu mora izričito navesti koji su dijelovi opreme usklađeni s ovim mjerilom.  Ponuditelj mora dostaviti informacije o tehnološkim značajkama opreme[[37]](#footnote-38).  U slučaju nabave nove opreme ponuditelj mora dostaviti potpisanu obvezu kupnje ili najma opreme tijekom prvih šest mjeseci ugovora. |
|  | **AC 2.3. Profesionalne perilice posuđa**  Bodovi se proporcionalno dodjeljuju ponudama u kojima više od H %[[38]](#footnote-39) perilica posuđa ima sljedeće tehnološke značajke:  – sustave rekuperacije topline iz ispušnog zraka, otpadnih voda ili suhog posuđa  – dvostruke stijenke  – optimizirane sustave filtracije: sustave za centrifugiranje (ciklonski filtri) ili integrirani sustav prethodnog uklanjanja ostataka  – ispiranje u više zona.  **Provjera:**  ponuditelj mora dostaviti popis opreme koju će upotrebljavati tijekom izvršenja ugovora, pri čemu mora izričito navesti koji su dijelovi opreme usklađeni s ovim mjerilom.  Ponuditelj mora dostaviti informacije o tehnološkim značajkama opreme37.  U slučaju nabave nove opreme ponuditelj mora dostaviti potpisanu obvezu kupnje ili najma opreme u prvih šest mjeseci ugovora. |
| ***AC 3. Prijevoz hrane***  *Napomena: ova se mjerila primjenjuju samo ako je dostava hrane dio ugovorene usluge i ako je vozni park za dostavu pod kontrolom ponuditelja. „Dostava hrane” obuhvaća prijevoz hrane do kuhinje i iz nje te do mjesta pružanja usluge ako se ono nalazi negdje drugdje.* | |
| **AC 3.1. Emisije tvari koje onečišćuju zrak** | |
| (isto za osnovnu i sveobuhvatnu razinu)  Bodovi se dodjeljuju ponuditeljima koji nude vozni park za isporuku usluga koji se u cijelosti sastoji od vozila Euro 6/VI[[39]](#footnote-40).  **Provjera:**  ponuditelj mora dostaviti popis vozila u voznom parku i njihove potvrde o sukladnosti. Za vozila koja su prethodno navedeni standard postigla nakon tehničke nadogradnje te se mjere moraju dokumentirati i uključiti u ponudu te to mora provjeriti neovisna treća strana. U slučaju nabave novih vozila ponuditelj mora dostaviti potpisanu obvezu kupnje ili najma vozilâ tijekom prvih šest mjeseci ugovora. | |
|  | **AC 3.2. Emisije stakleničkih plinova** |
|  | Bodovi se dodjeljuju ponuditeljima koji nude vozni park za isporuku usluga koji se u cijelosti sastoji od:  – lakih gospodarskih vozila performansi <= 45 g CO2/km (vrijednost homologacije tipa)  – hibridnih vozila proizvođača originalne opreme (što znači da takva oprema mora biti nova, ne adaptirana na poslijeprodajnom tržištu) s tehnologijama dvojnog goriva s prirodnim plinom s omjerima zamjene od najmanje 50 %, s direktnim ubrizgavanjem prirodnog plina pod visokim tlakom, punjivih hibridnih vozila, električnih teških vozila ili teških vozila s pogonom na vodik  – električnih vozila kategorije L.  **Provjera:**  ponuditelj mora dostaviti tehničke specifikacije vozila koja će se upotrebljavati za pružanje usluge u kojima su navedene emisije CO2 po kilometru za homologaciju.  U slučaju nabave novih vozila ponuditelj mora dostaviti potpisanu obvezu kupnje ili najma vozilâ tijekom prvih šest mjeseci ugovora. |
|  | **AC 3.3. Rashladna sredstva** |
|  | Bodovi se dodjeljuju ponuditeljima koji nude vozni park za isporuku usluga koji se u cijelosti sastoji od teških vozila u kojima se upotrebljavaju rashladna sredstva s GWP-om manjim od 150.  **Provjera:**  ponuditelj mora dostaviti tehničke specifikacije vozila koja će se upotrebljavati za pružanje usluge u kojima je naveden GWP rashladnog sredstva koje se upotrebljava u teškim vozilima.  U slučaju nabave novih vozila ponuditelj mora dostaviti potpisanu obvezu kupnje ili najma vozilâ tijekom prvih šest mjeseci ugovora. |
|  | **AC 3.4. Logistika koja uključuje bicikle** |
|  | *Napomena: za primjenu u gradovima s primjerenom topografijom i urbanom infrastrukturom te za usluge koje se sastoje od dostave malih količina hrane, na primjer, usluge za male sastanke.*  Bodovi će se dodijeliti ponudama u kojima se nudi vozni park koji uključuje bicikle i prikolice za bicikle, a može uključivati i bicikle s pomoćnim električnim pogonom. Bicikli i prikolice za bicikle bit će usmjereni na rješavanje problema posljednjeg kilometra, u skladu s planom za smanjenje emisija stakleničkih plinova i tvari koje onečišćuju zrak koji je utvrđen u specifikaciji TS 7.1.  **Provjera:**  ponuditelj mora dostaviti tehničke specifikacije i serijske brojeve bicikala koje će upotrebljavati za pružanje usluge.  U slučaju nabave nove opreme ponuditelj mora dostaviti potpisanu obvezu kupnje ili najma opreme tijekom prvih šest mjeseci ugovora. |

### Odredbe o izvršenju ugovora

|  |  |  |
| --- | --- | --- |
| **Osnovna mjerila** | **Sveobuhvatna mjerila** | |
| **CPC 1. Pružanje vode za piće s niskom razinom utjecaja na okoliš** | | |
| *Napomena: ovo se mjerilo primjenjuje samo na slučajeve u kojima je moguće dostaviti ili osigurati pristup vodi za piće iz slavine.*  Ugovaratelj mora dostaviti besplatnu vodu za piće iz slavine u prostorima pružanja ugostiteljske usluge (pružanjem izravnog pristupa slavini za vodu ili pružanjem vode iz slavine u vrču ili drugom spremniku) i osigurati čaše za piće koje se mogu ponovno upotrijebiti.  Ugovaratelj mora obavijestiti kupce o pružanju vode za piće iz slavine u tim prostorima.  Javni naručitelj može utvrditi pravila za sankcije u slučaju neispunjavanja obveza. | | |
| **CPC 2.** **Nabava nove kuhinjske opreme i vozila** | | |
| Ako se zamjenjuje dio kuhinjske opreme ili voznog parka, nova oprema mora pomoći u zadržavanju ili poboljšanju sastava i tehnologija ponuđenih u ponudi kako bi se ispunila mjerila za dodjelu AC 2. i AC 3.  Ako se radi pružanja ugovorene usluge mora kupiti nova kuhinjska oprema, u potpunosti ili djelomično, ugovaratelj mora kupiti opremu najvišeg energetskog razreda dostupnog na tržištu.  Ugovaratelj mora javnog naručitelja izvijestiti o kupnji nove opreme.  Javni naručitelj može utvrditi pravila za sankcije u slučaju neispunjavanja obveza. | | |
| **CPC 3. Mjere i prakse za smanjivanje utjecaja na okoliš** | | |
| Ugovaratelj tijekom trajanja ugovora mora dokumentirati sljedeće podatke i izvješćivati o njima:   * rezultati praćenja pokazatelja i * rezultati procjene te korektivnih i preventivnih mjera, ako je primjenjivo, u skladu s pismenim postupcima za provjeru specifikacija TS 8. – Mjere i prakse za smanjivanje utjecaja na okoliš.   Ta izvješća moraju se staviti na raspolaganje javnom naručitelju za potrebe provjere.  Javni naručitelj može utvrditi pravila za sankcije u slučaju neispunjavanja obveza. | | |
| **CPC 4. Osposobljavanje osoblja** | | |
| U slučaju zapošljavanja novog osoblja ugovaratelj mora osigurati osposobljavanje osoblja u vezi s metodama navedenima u mjerilima za odabir (SC 1.) na mjestu pružanja usluge.  Za trajno osoblje i osoblje čiji ugovor traje dulje od godinu dana ugovaratelj mora dostaviti ažuriranje o osposobljavanju u vezi s metodama navedenima u mjerilima za odabir (SC 1.) na mjestu pružanja usluge barem jednom godišnje.  Ugovaratelj mora izvijestiti javnog naručitelja o pruženom osposobljavanju.  Javni naručitelj može utvrditi pravila za sankcije u slučaju neispunjavanja obveza. | | |
| **Preporučene vrijednosti** | |  |
| Za stalno osoblje i osoblje čiji ugovor traje dulje od godinu dana preporučuje se 16 sati obuke godišnje na mjestu pružanja usluge, dok trajanje obuke za ostalo privremeno i kratkoročno osoblje mora biti proporcionalno trajanju njihova ugovora. Trajanje obuke može se prilagoditi potrebama i uvjetima ponuda.  Osoblje koje je zaduženo za pripremu jelovnika, osobito veganskih jelovnika, mora dobiti smjernice o načinu njihove pripreme uz poštovanje preporučenog unosa hranjivih tvari i smanjenje ukupnog utjecaja na okoliš koji se pripisuje obrocima. | | |
|  | | **CPC 5. Preraspodjela hrane i pića** |
|  | | *Napomena: primjenjivo na mjestima u kojima pravila o higijeni to dopuštaju i ako je višak hrane koja se donira od interesa za organizacije za preraspodjelu.*  Ugovaratelj mora obavljati preraspodjelu hrane [*odabrati*]:  – stupanjem u kontakt s organizacijama koje prikupljaju prehrambene proizvode koji se doniraju organizacijama za podjelu hrane  – uvođenjem postupaka za prikupljanje rashlađenih i kuhanih prehrambenih proizvoda koje organizacija uspostavi s pružateljima ugostiteljskih usluga (ako je dostupna potrebna oprema)  – praćenjem i održavanjem hladnog lanca kuhanih proizvoda dok ih organizacija ne prikupi[[40]](#footnote-41).  Ugovaratelj mora voditi evidenciju o preraspodjeli hrane.  Javni naručitelj može utvrditi pravila za sankcije u slučaju neispunjavanja obveza.  Javnog naručitelja poziva se da prouči smjernice EU-a o doniranju hrane ([https://eur-lex.europa.eu/legal-content/HR/TXT/HTML/?uri=CELEX:52017XC1025(01)&from=GA)](https://eur-lex.europa.eu/legal-content/HR/TXT/HTML/?uri=CELEX:52017XC1025(01)&from=GA) te mišljenje EFSA-e o opasnostima povezanima s doniranjem hrane ([novi pristup upravljanju sigurnošću hrane](http://www.efsa.europa.eu/en/efsajournal/pub/5432)). |

### Objašnjenja

Javni naručitelj morat će odrediti koje je opcije odabrao i/ili postotak kupljenih proizvoda, pri čemu mora uzeti u obzir stanje tržišta (npr. dostupnost proizvoda koji ispunjavaju mjerila, potreban broj vjerojatnih dobavljača itd.). Ako javni naručitelj upućuje na postotak kupljenih proizvoda, morat će utvrditi kako će se taj postotak izračunati (u obliku jedinica, mase/količine ili vrijednosti) i za koje razdoblje (npr. tjedno, mjesečno, tromjesečno itd.).

|  |  |
| --- | --- |
| **Osnovna mjerila** | **Sveobuhvatna mjerila** |

|  |  |
| --- | --- |
| **TS 2. Jelovnici koji se temelje na biljnim jelima** | |
| Javni naručitelj mora poštovati preporuke o unosu hranjivih tvari za vrste klijenata za koje ugovara ugostiteljsku uslugu i u skladu s tim odrediti pragove.  Ako pragovi nisu određeni (primjeri apsolutnih vrijednosti nisu navedeni jer ovise o ukupnom unosu koji se preporučuje za vrstu klijenta):   * trebao bi postojati jedan dan u tjednu u kojem se nude samo vegetarijanski obroci ili obroci koji se temelje na biljnim jelima * polovina jela dnevno trebali bi biti vegetarijanska jela ili jela temeljena na biljnim sastojcima[[41]](#footnote-42) * mesna jela trebalo bi nadopuniti (40 %) mahunarkama, žitaricama ili povrćem. | Javni naručitelj mora poštovati preporuke o unosu hranjivih tvari za vrste klijenata za koje ugovara ugostiteljsku uslugu i u skladu s tim odrediti pragove.  Ako to nije slučaj (primjeri apsolutnih vrijednosti nisu navedeni jer ovise o ukupnom unosu koji se preporučuje za vrstu klijenta):   * trebala bi postojati dva dana u tjednu u kojima se nude samo vegetarijanski obroci ili obroci koji se temelje na biljnim jelima * više od polovine jela dnevno trebala bi biti vegetarijanska jela ili jela temeljena na biljnim sastojcima41 * „ponuda dana” trebao bi biti vegetarijanski obrok ili obrok koji se temelji na biljnim jelima * mesna jela trebalo bi nadopuniti (60 %) mahunarkama, žitaricama ili povrćem. |
| **TS 4.2. Sortiranje i odlaganje otpada** | |
| (isto za osnovnu i sveobuhvatnu razinu)  Ako će otpad sakupljati ovlašteni skupljač otpada, ponuditelj mora sortirati otpad na frakcije ili kategorije koje odredi skupljač (npr. općina). Otpad se mora sortirati u najmanje četiri kategorije: papir/karton, staklo, plastiku i metal. Mora se sortirati i preostali otpad, kao i mogući otpad opasan za okoliš.  Ako ovlašteni skupljač omogućuje sakupljanje više kategorija otpada, kao što su porculan, karton za pakiranje tekućina, metal, tekstil, organski materijal[[42]](#footnote-43), masnoće / ulje za kuhanje i zapaljivi otpad, javni naručitelj može zahtijevati sortiranje tih dodatnih kategorija.  Ako je uspostavljen sustav za sakupljanje masnoća, ulja i masti, ponuditelj mora odvajati otpadne masnoće i ulja te ih odlagati u ovlaštene sustave za sakupljanje i recikliranje.  Kategorije otpada trebalo bi utvrditi u skladu s europskim oznakama otpada.  Metode suhog čišćenja uključuju struganje što veće količine ostataka hrane s posude u spremnik za otpad od hrane, upotrebu gumenih strugača i brisača te papirnatih ručnika za uklanjanje masnoća, ulja i masti s kuhinjskog pribora ili radnih površina, upotrebu metli ili usisivača za uklanjanje prosutih suhih sastojaka. | |
| **TS 5.2. i AC 1.1. Kemijski proizvodi za pranje ruku i posuđa te za rutinsko čišćenje** | |
| (isto za osnovnu i sveobuhvatnu razinu)  Iznimke su moguće ako tijela imaju posebne zahtjeve za čišćenje. Moguće je odobriti iznimku od zahtjeva ako na tržištu nisu dostupni proizvodi s ekološkom oznakom.  Javni naručitelji moraju odlučiti koji su programi certifikacije koji se temelje na istim načelima jednakovrijedni znaku za okoliš EU-a. | |
| Udio od 50 do 100 % količine kupljenih proizvoda za pranje ruku i posuđa ili za rutinsko čišćenje ima znak za okoliš EU-a za konkretni proizvod ili ispunjava jednakovrijedne zahtjeve. | |
| **TS 5.1. Kemijski proizvodi i potrošna roba** | |
| (isto za osnovnu i sveobuhvatnu razinu)  Javni naručitelji mogu odobriti potrošne artikle u sljedećim slučajevima:  – pribor za jelo za hranu za van i brzu hranu u slučajevima u kojima je povratna logistika (tj. sakupljanje) iznimno teško ili nemoguće zbog prirode događanja  – vreće za smeće i rukavice za čišćenje  – papirnati stolnjaci koji se mogu obrisati i upotrebljavati tijekom duljih razdoblja (nisu dopušteni potrošni stolnjaci za jednokratnu upotrebu). | |
| **TS 5.3. i AC 1.2. Kuhinjske papirne role, kuhinjski papir** | |
| (isto za osnovnu i sveobuhvatnu razinu)  Moguće je odobriti iznimku od zahtjeva ako na tržištu nisu dostupni proizvodi s ekološkom oznakom.  Udio od 0 do 50 % količine kupljenih kuhinjskih papirnih rola i kuhinjskog papira ima znak za okoliš EU-a za konkretni proizvod ili ispunjava jednakovrijedne zahtjeve. | |
| **AC 2. Potrošnja energije i vode u kuhinjama** | |
| Preporuka za razmjerno povećanje postotaka s s obzirom na broj kuhinjskih aparata pojedinevrste   |  |  | | --- | --- | | Broj kuhinjskih aparata određene vrste | Najmanji broj aparata koji ispunjavaju zahtjeve | | 1 – 3 | 1 | | 4 – 6 | 2 | | 7 – 9 | 3 | | ≥ 10 | 50 % |   Na primjer, u kuhinji s dvije pećnice i tri hladnjaka jedna od pećnica i jedan od hladnjaka moraju biti usklađeni s prethodno utvrđenim mjerilima da bi se kuhinji dodijelili bodovi. | |
| **AC 2.1. Hlađenje** | |
| A = 0 – 50 % rashladnih vitrina koje se spajaju na električnu mrežu (vitrine s izdvojenim rashladnim sustavom ne uzimaju se u obzir) i rashladnih ormara  C = 0 – 50 % škrinja za zamrzavanje i uređaja za čuvanje vina s jednom temperaturnom zonom ili više zona  E = 100 % opreme u kojoj se upotrebljavaju rashladna sredstva s GWP-om manjim od 5 | B = 0 – 50 % rashladnih vitrina koje se spajaju na električnu mrežu (vitrine s izdvojenim rashladnim sustavom ne uzimaju se u obzir) i rashladnih ormara  D = 0 – 50 % škrinja za zamrzavanje i uređaja za čuvanje vina s jednom temperaturnom zonom ili više zona  F = 100 % opreme u kojoj se upotrebljavaju rashladna sredstva s GWP-om manjim od 3 |
|  | **AC 2.2. Aparati za kuhanje** |
|  | G = 51 – 100 % aparata za kuhanje ima navedene tehnološke značajke. |
|  | **AC 2.3. Profesionalne perilice posuđa** |
|  | H = 51 – 100 % perilica posuđa ima navedene tehnološke značajke. |
| **TS 8. Mjere i prakse za smanjivanje utjecaja na okoliš** | |
| (isto za osnovnu i sveobuhvatnu razinu)  Reprezentativni tjedan znači tjedan u kojem je razina poslovanja/aktivnosti otprilike jednaka godišnjem prosjeku (tjedan u kojem postoji velik broj okupljanja, veći broj praznika ili posebnih događanja, npr. Valentinovo ili Božić, nije reprezentativan).  Koncept obrokâ u različitim se ponudama može razlikovati ako ga javna tijela nisu definirala. Stoga, ako se očekuje da će se predloženi pokazatelji koristiti za usporedbu ponuda, javni naručitelji moraju jasno definirati pokazatelje koje će upotrebljavati. | |

|  |
| --- |
| **CPC 2.** **Nabava nove kuhinjske opreme** |
| Kriteriji za dodjelu KD 2. odražavaju najbolje tehnologije, u smislu energetske učinkovitosti, koje su dostupne na tržištu u trenutku objave mjerila EU-a za zelenu javnu nabavu i mogu se koristiti kao smjernice za određivanje najvišeg energetskog razreda koji se zahtijeva za nabavu nove kuhinjske opreme tijekom ugovornog razdoblja. |

## Prodajni automati

### Tehničke specifikacije

|  |  |
| --- | --- |
| **Osnovna mjerila** | **Sveobuhvatna mjerila** |
| **TS 1. Ekološki prehrambeni proizvodi** | |
| (isto za osnovnu i sveobuhvatnu razinu)  *Opcija A (lakše se provjerava tijekom izvršenja ugovora)*  Sljedeći prehrambeni proizvodi i pića koji se poslužuju u prodajnom automatu moraju biti usklađeni s normama za ekološke proizvode [*javni naručitelj treba umetnuti popis prehrambenih proizvoda i pića; vidjeti i objašnjenja*].  **Provjera:**  ponuditelj mora dostaviti izjavu da će svi prethodno navedeni prehrambeni proizvodi i pića koji će se isporučiti tijekom izvršenja ugovora biti u skladu s Uredbom (EZ) br. 2018/848 ili njezinim naknadnim izmjenama[[43]](#footnote-44). Osim toga, ponuditelj mora opisati kako namjerava osigurati da će prethodno navedene proizvode moći nabavljati iz ekoloških izvora tijekom izvršavanja ugovora (npr. utvrđivanjem dobavljača za različite proizvode).  *Opcija B (teže se provjerava tijekom izvršenja ugovora)*  Barem X %[[44]](#footnote-45) prehrambenih proizvoda i/ili pića koji se poslužuju u prodajnim automatima mora biti usklađeno s normama za ekološke proizvode.  **Provjera:**  ponuditelj mora navesti podatke (naziv i količinu) o prehrambenim proizvodima i pićima koje će isporučiti u prodajnim automatima tijekom izvršenja ugovora, pri čemu mora izričito navesti proizvode koji su u skladu sa zahtjevima za ekološke proizvode. | |
| **TS 2. Biljne masti koje su dobivene na ekološki odgovorniji način** | |
| (isto za osnovnu i sveobuhvatnu razinu)  TS 2.1. Ako se nabavljaju pretpakirani prehrambeni proizvodi i/ili pića koji sadržavaju biljna ulja ili njihove derivate, barem X %44 jedinica/artikala pretpakiranih prehrambenih proizvoda i/ili pića koji sadržavaju biljna ulja mora biti proizvedeno iz usjeva koji ispunjavaju ekološke kriterije za tlo, biološku raznolikost, prenamjenu zemljišta i zalihe organskog ugljika tako što ispunjavaju zahtjeve iz programa certifikacije[[45]](#footnote-46) kojim su obuhvaćena ta pitanja, iz članka 93. Uredbe (EU) br. 1306/2013 ili na drugi jednakovrijedan način.  **Provjera:**  ponuditelj mora dostaviti izjavu da je barem X %44 svih prehrambenih proizvoda koji sadržavaju biljna ulja (kao jedinice/artikli pretpakiranih prehrambenih proizvoda) koje će isporučiti u skladu s prethodno navedenim zahtjevom. Ponuditelj mora uključiti opis mjera koje će poduzeti kako bi osigurao usklađenost (npr. izvori opskrbe koje bi mogao koristiti). | |
| **TS 3. Pametne kontrole** | |
| (isto za osnovnu i sveobuhvatnu razinu)  *Ovo mjerilo obuhvaća sljedeće vrste prodajnih automata pod uvjetom da se u njima ne nude pokvarljivi prehrambeni proizvodi:*   1. *rashladne uređaje za limenke i boce sa zatvorenom frontom u kojima su proizvodi naslagani jedni na druge* 2. *rashladne uređaje sa staklenom frontom za limenke i boce, slastice i grickalice* 3. *rashladne uređaje sa staklenom frontom s više temperatura* 4. *uređaje za napitke koji poslužuju hladna pića.*   *Pokvarljivi prehrambeni proizvodi definiraju se kao prehrambeni proizvodi i pića koji su podložni razgradnji, raspadu ili propadanju te ovise o rashladnim ormarima kako bi se smanjila brzina propadanja i gubitka kvalitete (Codex Alimentarius).*  Ponuditelj mora isporučiti prodajne automate s integriranim pametnim kontrolama, koje su poznate i kao sustavi ili uređaji za upravljanje energijom. Ti su automati programirani tako da rade tijekom radnog vremena mjesta na kojem se nalaze, a izvan radnog vremena prelaze u stanje mirovanja ili način rada za najmanju potrošnju energije za prehrambene proizvode i pića.  **Provjera:**  ponuditelj mora dostaviti tehničke specifikacije prodajnog automata koji će upotrebljavati za pružanje usluge ako je naveo usklađenost s ovim zahtjevom. | |
| **TS 4. Čaše koje se mogu upotrijebiti više puta** | |
| (isto za osnovnu i sveobuhvatnu razinu)  *Napomena: ovo mjerilo obuhvaća uređaje za napitke koji poslužuju topla i/ili hladna pića. Mjerilo se primjenjuje samo kada je to primjereno s obzirom na higijenu hrane, sigurnost potrošača i javno zdravlje; u tim se uvjetima ponuditelje mora osloboditi odgovornosti ako je piće koje pružaju kontaminirano čašom koja je upotrijebljena više puta.*  Ponuditelj mora dostaviti uređaje za napitke koji poslužuju nepretpakirana topla i/ili hladna pića koji omogućuju upotrebu čaša koje se mogu upotrijebiti više puta (npr. porculanskih ili staklenih čaša) umjesto potrošnih čaša. Ako se potrošne čaše ne mogu izbjeći zbog higijene hrane, sigurnosti potrošača i javnog zdravlja (vidjeti prethodno navedenu napomenu), moraju se moći reciklirati i biti izrađene od plastike koja se može reciklirati ili od materijala koji se može kompostirati.  **Provjera:**  ponuditelj mora dostaviti tehničke specifikacije prodajnog automata koji će upotrebljavati za pružanje usluge ako je naveo usklađenost s ovim zahtjevom. | |

### Mjerila za dodjelu

|  |  |
| --- | --- |
| **Osnovna mjerila** | **Sveobuhvatna mjerila** |
| **AC 1. Dodatni ekološki prehrambeni proizvodi** | |
| (isto za osnovnu i sveobuhvatnu razinu)  *Opcija A*  Bodovi se moraju proporcionalno dodjeljivati ponudama u kojima se nadmašuje popis prehrambenih proizvoda i pića koji se poslužuju u prodajnom automatu [*naveden pod opcijom A u TS 1.*] i koji ispunjavaju norme za ekološke proizvode.  **Provjera:**  vidjeti prethodnu specifikaciju TS 1., opciju A.  *Opcija B*  Bodovi se moraju proporcionalno dodjeljivati ponudama u kojima je više od zahtijevanih X %[[46]](#footnote-47) prehrambenih proizvoda i/ili pića koji se poslužuju u prodajnom automatu proizvedeno u skladu s Uredbom (EZ) br. 2018/848[[47]](#footnote-48).  **Provjera:**  vidjeti prethodnu opciju B pod TS 1. | |
| **AC 2. Proizvodi poštene i etične trgovine** | |
| *Opcija A*  Bodovi se moraju proporcionalno dodjeljivati ponudama u kojima su sljedeći prehrambeni proizvodi i pića [*javni naručitelj treba umetnuti popis prehrambenih proizvoda i pića; vidjeti i objašnjenja*] koji se poslužuju u prodajnim automatima proizvedeni te se njima trguje u skladu sa zahtjevima programa certifikacije za poštenu i etičnu trgovinu. To je program u kojem se zahtijeva najmanje 90 % certificiranog sadržaja i temelji se na organizacijama s više dionika koje imaju široko članstvo. Program se bavi međunarodnim normama za poštenu i etičnu trgovinu, uključujući radne uvjete za proizvodnju u skladu s osnovnim konvencijama ILO-a19, održivu trgovinu i određivanje cijena20.  **Provjera:**  ponuditelj mora dostaviti popis proizvoda koji se poslužuju u prodajnim automatima tijekom izvršenja ugovora, a koji su u skladu s mjerilom.  *Opcija B*  Bodovi se moraju proporcionalno dodjeljivati ponudama u kojima je više od X[[48]](#footnote-49) ukupnih artikala svakog od sljedećih proizvoda: [*javni naručitelj treba umetnuti popis prehrambenih proizvoda i pića; vidjeti i objašnjenja*] proizvedeno te se njima trguje u skladu sa zahtjevima programa certifikacije za poštenu i etičnu trgovinu. To je program u kojem se zahtijeva najmanje 90 % certificiranog sadržaja i temelji se na organizacijama s više dionika koje imaju široko članstvo. Taj se program bavi međunarodnim normama za poštenu trgovinu, uključujući radne uvjete za proizvodnju u skladu s osnovnim konvencijama ILO-a19, održivu trgovinu i određivanje cijena20.  **Provjera:**  ponuditelj mora navesti podatke (naziv i količinu) o svim proizvodima koje će isporučiti za prodajne automate tijekom izvršenja ugovora, pri čemu mora izričito navesti proizvode koji su u skladu s mjerilom. | |
| **AC 3. Godišnja potrošnja energije** | |
| (isto za osnovnu i sveobuhvatnu razinu)  *Ovo mjerilo obuhvaća sljedeće vrste prodajnih automata:*   1. *rashladne uređaje za limenke i boce sa zatvorenom frontom u kojima su proizvodi naslagani jedni na druge* 2. *rashladne uređaje sa staklenom frontom za limenke i boce, slastice i grickalice* 3. *rashladne uređaje sa staklenom frontom isključivo za kvarljive prehrambene proizvode* 4. *rashladne uređaje sa staklenom frontom s više temperatura* 5. *uređaje za napitke koji poslužuju topla i/ili hladna pića.*   *U pozivu za podnošenje ponuda mora se utvrditi vrsta prodajnog automata koji treba isporučiti i njegov obujam. Ovo se mjerilo za dodjelu mora upotrebljavati samo za usporedbu prodajnih automata iste vrste i istog obujma.*  Bodovi se dodjeljuju ponuditeljima prodajnih automata obrnuto proporcionalno godišnjoj potrošnji energije automata.  **Provjera:**  ponuditelj mora dostaviti popis prodajnih automata koje će upotrebljavati tijekom izvršenja ugovora. Ponuditelj mora dostaviti i tehničke specifikacije tih prodajnih automata zajedno s primjercima izvješćâ o ispitivanju aparata u skladu s normom EN 50597 za prodajne automate od 1 do 4 i u skladu s dijelom B Protokola za mjerenje energije, koji je razvilo Europsko udruženje za prodaju na automatima za uređaje za napitke koji poslužuju topla i/ili hladna pića. | |
|  | **AC 4. GWP rashladnih sredstava**  *Ovo mjerilo obuhvaća sljedeće prodajne automate:*   1. *rashladne uređaje za limenke i boce sa zatvorenom frontom u kojima su proizvodi naslagani jedni na druge* 2. *rashladne uređaje sa staklenom frontom za limenke i boce, slastice i grickalice* 3. *rashladne uređaje sa staklenom frontom isključivo za kvarljive prehrambene proizvode* 4. *rashladne uređaje sa staklenom frontom s više temperatura.*   *U pozivu za podnošenje ponuda mora se utvrditi vrsta prodajnog automata koji treba kupiti. Ovo se mjerilo za dodjelu mora upotrebljavati samo za usporedbu prodajnih automata iste vrste.*  Bodovi se dodjeljuju ponudama proporcionalno broju rashladnih prodajnih automata u kojima se upotrebljavaju rashladni plinovi s GWP-om manjim od 150.  **Provjera:**  ponuditelj mora dostaviti popis prodajnih automata koje će upotrebljavati tijekom izvršenja ugovora, pri čemu mora izričito navesti koji su automati usklađeni s ovim mjerilom.  Ponuditelj mora dostaviti tehničke specifikacije u kojima je naveden GWP rashladnih sredstava. |

### Odredbe o izvršenju ugovora

|  |  |
| --- | --- |
| **Osnovna mjerila** | **Sveobuhvatna mjerila** |
| **CPC 1. Nabava novih prodajnih automata** | |
| Ako se radi pružanja ugovorene usluge moraju kupiti novi prodajni automati, u potpunosti ili djelomično, ugovaratelj opremu mora kupiti u skladu sa zahtjevima utvrđenima u tehničkoj specifikaciji TS 3.  Ugovaratelj mora javnog naručitelja izvijestiti o kupnji novih prodajnih automata.  Javni naručitelj može utvrditi pravila za sankcije u slučaju neispunjavanja obveza. | |

### Objašnjenja

Javni naručitelj morat će odrediti koje je opcije odabrao i/ili postotak kupljenih proizvoda, pri čemu mora uzeti u obzir stanje tržišta (npr. dostupnost proizvoda koji ispunjavaju mjerila, potreban broj vjerojatnih dobavljača itd.). Ako javni naručitelj upućuje na postotak kupljenih proizvoda, morat će utvrditi kako će se postotak izračunati (u obliku jedinica, mase/količine ili vrijednosti) i za koje razdoblje (npr. tjedno, mjesečno, tromjesečno itd.).

|  |  |
| --- | --- |
| **Osnovna mjerila** | **Sveobuhvatna mjerila** |

|  |  |
| --- | --- |
| **TS 1. Ekološki prehrambeni proizvodi** | |
| *Opcija A*  Popis proizvoda: nepakirano svježe voće (npr. banane, naranče), pakirano voće, keksi i pekarski proizvodi, mlijeko i mliječni proizvodi.  *Opcija B*  Do 20 % prehrambenih proizvoda i/ili pića koji se poslužuju u prodajnim automatima. | *Opcija A*  Popis proizvoda: nepakirano svježe voće (npr. banane, naranče), pakirano voće, keksi i pekarski proizvodi, mlijeko i mliječni proizvodi.  *Opcija B*  > 20 % prehrambenih proizvoda i/ili pića koji se poslužuju u prodajnim automatima. |
| **AC 2. Proizvodi poštene i etične trgovine** | |
| *Opcija A*  Popis proizvoda koji može uključivati: banane, kavu, čaj, čokoladu (kakao), šećer, banane, pakirano voće, sok od egzotičnog voća itd.  *Opcija B*  X = 10 – 30 % ukupne kupnje svakog proizvoda: kave, čaja, čokolade (kakaaa), šećera i banana  Popis proizvoda može uključivati: kavu, čaj, čokoladu (kakao), šećer, banane, pakirano voće, sok od egzotičnog voća itd. | *Opcija A*  Popis proizvoda koji može uključivati: banane, kavu, čaj, čokoladu (kakao), šećer, banane, pakirano voće, sok od egzotičnog voća itd.  *Opcija B*  X = 30 – 70 % ukupne kupnje svakog proizvoda: kave, čaja, čokolade (kakaaa), šećera i banana  Popis proizvoda može uključivati: kavu, čaj, čokoladu (kakao), šećer, banane, pakirano voće, sok od egzotičnog voća itd. |
| **TS 2. Povrće dobiveno na ekološki odgovorniji način** | |
| Javni naručitelji navode koja su biljna ulja relevantna za određeni natječaj i moraju ispuniti sljedeću tehničku specifikaciju:  X = 10 – 30 % jedinica/artikala pretpakiranih prehrambenih proizvoda. | Javni naručitelji navode koja su biljna ulja relevantna za određeni natječaj i moraju ispuniti sljedeću tehničku specifikaciju:  X = 30 – 50 % jedinica/artikala pretpakiranih prehrambenih proizvoda. |

# Troškovi životnog vijeka

U razvoju mjerila za zelenu javnu nabavu jedan od najvažnijih aspekata koji treba uzeti u obzir jest analiza troškova tijekom životnog vijeka proizvoda ili usluga s najmanjim utjecajem na okoliš u odnosu na prosječne proizvode ili usluge na tržištu. Troškovna razmatranja (primjenom perspektive životnog vijeka) vrlo su važna u javnoj sferi jer pomažu u opravdanju javne potrošnje. Države članice trebalo bi poticati da donose dugoročno kvalitetne odluke.

Kako bi javni naručitelji mogli odabrati proizvode i usluge koji će biti najisplativiji, preporučuje se primjena perspektive životnog vijeka proizvoda i pristupa koji se temelji na troškovima tijekom životnog vijeka. Pristupom koji se temelji na troškovima tijekom životnog vijeka razmatra se cijeli životni vijek proizvoda ili usluge, od proizvodnje do odlaganja ili od početka do kraja. Ovisno o perspektivi koja se primijeni u procjeni troškova tijekom životnog vijeka, troškovi različitih faza mogu se izračunati više ili manje precizno. U slučaju kuhinjske opreme i prijevoznih sredstava za javne naručitelje važna je faza upotrebe tijekom životnog vijeka, jer će biti i dodatnih troškova.

Hranu i ugostiteljske usluge nabavlja niz tijela u javnom sektoru. Nabavljaju se mnoge vrste hrane i pića te se ugovara veliki niz ugostiteljskih usluga. Međutim, u najvećem dijelu nabave hrane i pića, te iz perspektive nabave, troškovi se obično mogu razvrstati u sljedeće kategorije:

* trošak nabave ili trošak sirovina: to su troškovi kupnje artikala koji su bili na zalihi, neovisno o tome jesu li preko godine prodani ili nisu
* trošak dostave: to je [novac](https://en.wikipedia.org/wiki/Money) koji je [poduzeću](https://en.wikipedia.org/wiki/Company) potreban za [proizvodnju](https://en.wikipedia.org/wiki/Manufacture) i dostavu [proizvoda](https://en.wikipedia.org/wiki/Product_(business))
* troškovi zaliha i skladištenja: to su troškovi za skladištenje i održavanje zaliha tijekom određenog razdoblja
* troškovi na kraju životnog vijeka: to su troškovi koji nastaju u vezi sa zbrinjavanjem nastalog otpada.

Raspon troškova ugostiteljskih usluga još je veći jer ima više kategorija u koje se troškovi ugostiteljskih usluga mogu razvrstati. Nekoliko primjera:

* troškovi nabave sirovina (kupnja hrane) i druge nabave (npr. potrošna roba, kemikalije, drugi proizvodi): vidjeti prethodno navedeno
* troškovi zaliha i skladištenja: vidjeti prethodno navedeno
* troškovi radne snage: to su ukupni troškovi koje poslodavci snose za zapošljavanje radnika
* režijski troškovi: to je [trošak](http://www.businessdictionary.com/definition/cost.html) za režije kao što su rasvjeta, voda i grijanje
* troškovi održavanja i osiguranja (troškovi osiguranja nisu obvezni)
* porezi
* financijski troškovi: to su trošak i kamate te druge naknade za posuđivanje novca za povećanje ili kupnju imovine (ovaj trošak nije obvezan)
* troškovi na kraju životnog vijeka: to su troškovi koji nastaju u vezi sa zbrinjavanjem nastalog otpada.

Prethodno navedeni troškovi imaju i okolišnu dimenziju koja se obično proučava u kategoriji „popratnih troškova povezanih s okolišem”. Međutim, oni nisu uključeni u analizu.

Treba istaknuti da u tom kontekstu pri procjeni ukupnih troškova nije dovoljno razmotriti samo nabavnu cijenu prehrambenih proizvoda ili konačnu cijenu ugostiteljske usluge. S obzirom na provedenu studiju, utvrđeno je da su čimbenici kao što je ekološka proizvodnja, certificirani prehrambeni proizvodi, bolje gospodarenje otpadom ili energetski učinkovitija kuhinjska oprema znatno utjecali na trošak životnog vijeka. Međutim, treba napomenuti da su ključni čimbenici troška životnog vijeka kad je riječ o ugostiteljskim uslugama manja konzumacija ili ukupno smanjenje količine mesnih proizvoda te što veće ili potpuno smanjenje otpada od hrane. Dodatne pojedinosti o modeliranju troškova i zaključcima potražite u priloženom tehničkom izvješću.

Iako su kvaliteta i trošak nabavljenih ugostiteljskih usluga bili glavni čimbenici u utvrđivanju troška životnog vijeka, iznimno je važno razmotriti i prostore u kojima će se ugostiteljske usluge pružati. Na primjer, bolja kuhinjska oprema i mogućnost uvođenja korektivnih mjera mogu znatno smanjiti ukupni utjecaj na okoliš te su to troškovno učinkovite mjere koje treba razmotriti. Vješti pružatelji ugostiteljskih usluga moći će ostvariti kvalitetu i uspješnost ugostiteljskih usluga koje reklamiraju, dok manje vješti pružatelji ugostiteljskih usluga mogu biti manje učinkoviti u upotrebi resursa. Stoga ušteda na trošku radne snage možda neće dovesti do uštede u troškovima životnog vijeka.

1. U skladu s člankom 61. Uredbe (EZ) br. 2018/848 ta se uredba primjenjuje od 1. siječnja 2021. U skladu s člankom 60. proizvodi koji su proizvedeni u skladu s Uredbom (EZ) br. 834/2007 prije 1. siječnja 2021. mogu se staviti na tržište nakon tog datuma dok se postojeće zalihe ne potroše. [↑](#footnote-ref-2)
2. X je prag koji utvrđuje javni naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-3)
3. Potrebno je uputiti na konkretan popis. Sljedeći se izvori mogu koristiti kao smjernice: npr. popis „ribe koju treba izbjegavati” Društva za zaštitu mora (*Marine Conservation Society* (<http://www.fishonline.org/fishfinder?min=5&max=5&fish=&avoid=1>)), smjernice WWF-a o održivim plodovima mora, IUCN, Seaweb Europe, CITES, FAO, NOAA, Monterey Bay Aquarium Seafood Watch, Greenpeace te nacionalne smjernice za morske plodove. [↑](#footnote-ref-4)
4. Te se informacije obično mogu dobiti na internetskim stranicama tih organizacija, na primjer: [www.ices.dk](http://www.ices.dk), https://stecf.jrc.ec.europa.eu/. [↑](#footnote-ref-5)
5. Y je prag koji utvrđuje javni naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-6)
6. Te se informacije obično mogu dobiti na internetskim stranicama tih organizacija, na primjer: [www.ices.dk](http://www.ices.dk), https://stecf.jrc.ec.europa.eu/. [↑](#footnote-ref-7)
7. To je prag koji utvrđuje javni naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-8)
8. U vrijeme izrade ovog dokumenta smatra se da dovoljnu razinu sigurnosti pružaju programi kao što je Vijeće za očuvanje akvakulture (*Aquaculture Stewardship Council*, ASC) ili Globalgap za prehrambene proizvode akvakulture. Drugi programi na nacionalnoj razini mogu se smatrati jednakovrijednima ako su usklađeni s prethodno navedenim ekološkim načelima. [↑](#footnote-ref-9)
9. To je prag koji utvrđuje javni naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-10)
10. Programi koji se temelje na organizacijama s više dionika koje imaju široko članstvo, uključujući nevladine organizacije, industrijska i državna tijela kao što su Okrugli stol o održivu palminom ulju (RSPO), Inovacijska skupina za palmino ulje (POIG), Okrugli stol o odgovornoj proizvodnji soje (RTRS), Protokol za osiguranje održivosti soje (SSAP) i Pro-Terra, mogu biti usklađeni s kriterijem ako obuhvaćaju navedena ekološka načela. Drugi programi, uključujući i one na nacionalnoj razini , trebaju se smatrati jednakovrijednima ako su usklađeni s navedenim ekološkim načelima. [↑](#footnote-ref-11)
11. To je prag koji utvrđuje javni naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-12)
12. U skladu s člankom 61. Uredbe (EZ) br. 2018/848 ta se uredba primjenjuje od 1. siječnja 2021. U skladu s člankom 60. proizvodi koji su proizvedeni u skladu s Uredbom (EZ) br. 834/2007 prije 1. siječnja 2021. mogu se staviti na tržište nakon tog datuma dok se postojeće zalihe ne potroše. [↑](#footnote-ref-13)
13. To je prag koji utvrđuje javni naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-14)
14. Te se informacije obično mogu dobiti na internetskim stranicama tih organizacija, na primjer: [www.ices.dk](http://www.ices.dk), https://stecf.jrc.ec.europa.eu/. [↑](#footnote-ref-15)
15. U vrijeme izrade ovog dokumenta smatra se da dovoljnu razinu sigurnosti pružaju programi kao što je Vijeće za očuvanje akvakulture (*Aquaculture Stewardship Council*, ASC) ili Globalgap za prehrambene proizvode akvakulture. Drugi programi na nacionalnoj razini mogu se smatrati jednakovrijednima ako su usklađeni s prethodno navedenim ekološkim načelima. [↑](#footnote-ref-16)
16. To je prag koji utvrđuje javni naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-17)
17. U vrijeme izrade ovog dokumenta smatra se da dovoljnu razinu sigurnosti pružaju programi kao što je Vijeće za očuvanje akvakulture (*Aquaculture Stewardship Council*, ASC) ili Globalgap za prehrambene proizvode akvakulture. Drugi programi na nacionalnoj razini mogu se smatrati jednakovrijednima ako su usklađeni s prethodno navedenim ekološkim načelima. [↑](#footnote-ref-18)
18. Za proizvode koje je certificirala treća strana primjenom široko prihvaćenih i priznatih normi kao što su, na primjer, Label Rouge, Globalgap s dodatkom za dobrobit životinja, RSPCA Assured, smatra se da su usklađeni ako obuhvaćaju prethodno navedena ekološka načela. [↑](#footnote-ref-19)
19. Zahtjevi iz osam osnovnih konvencija ILO-a izričito su uključeni u organizacijske dokumente: br. 29 o prisilnom radu (1930.), br. 87 o slobodi udruživanja i zaštiti prava na organiziranje (1948.), br. 98 o pravu na organiziranje i kolektivno pregovaranje (1949.), br. 105 o ukidanju prisilnog rada (1959.), br. 138 o minimalnoj dobi (1973.), br. 182 o najgorim oblicima dječjeg rada (1999.), br. 100 o jednakosti plaća (1951.) i br. 111 o diskriminaciji (1958.). [↑](#footnote-ref-20)
20. Programi za koje se smatra da su usklađeni sa zahtjevima tog kriterija ne moraju biti dijelom pokreta za poštenu trgovinu. Programi kao što su Fairtrade®, UTZ, Bonsucro itd. mogu biti usklađeni s tim kriterijem ako obuhvaćaju prethodno navedena načela. Drugi programi na nacionalnoj razini mogu se smatrati jednakovrijednima ako su usklađeni s prethodno navedenim načelima. [↑](#footnote-ref-21)
21. Vidjeti osobito Analiza tržišta – ekološki prehrambeni proizvodi, str. 71.–73. (http://susproc.jrc.ec.europa.eu/Food\_Catering/docs/EU%20GPP%20Food%20Catering%20services\_Preliminary%20report.pdf). [↑](#footnote-ref-22)
22. Ovaj popis nije ni sveobuhvatan ni podroban. Prehrambeni proizvodi i pića predloženi na sveobuhvatnom popisu ili drugi proizvodi koji nisu navedeni na tim popisima također se mogu uvrstiti na osnovni popis (ili sveobuhvatni popis) ako naručitelj to smatra primjerenim. Informacije i statistički podaci o ekološkim prehrambenim proizvodima dostupni su na internetskim stranicama Eurostata (<http://ec.europa.eu/eurostat/statistics-explained/index.php/Organic_farming_statistics>) i grupe IFOAM EU (http://www.ifoam-eu.org/en/what-we-do/organic-europe). [↑](#footnote-ref-23)
23. Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.–29.). [↑](#footnote-ref-24)
24. To je prag koji utvrđuje naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-25)
25. Potrošni artikli uključuju stolne proizvode kao što su tanjuri, šalice, čaše, pribor za jelo, stolnjaci, salvete itd. te druge predmete kao što su rukavice, vreće za smeće itd. [↑](#footnote-ref-26)
26. Potrošni artikli uključuju stolne proizvode kao što su tanjuri, šalice, čaše, pribor za jelo, stolnjaci, salvete itd. te druge predmete kao što su rukavice, vreće za smeće itd. [↑](#footnote-ref-27)
27. Rutinsko se odnosi na redovne aktivnosti koje se obavljaju barem jednom mjesečno. U ovom se projektu za sve aktivnosti čišćenja koje se obavljaju rjeđe od jednom mjesečno, uz iznimku pranja prozora, smatra da su izvan područja primjene. [↑](#footnote-ref-28)
28. Direktiva 2005/55/EZ Europskog parlamenta i Vijeća od 28. rujna 2005. o usklađivanju zakonodavstava država članica u odnosu na mjere koje treba poduzeti protiv emisije plinovitih i krutih onečišćujućih tvari iz motora s kompresijskim paljenjem, za primjenu u vozilima i emisije plinovitih onečišćujućih tvari iz motora s vanjskim izvorom paljenja koji kao gorivo koriste prirodni plin ili ukapljeni naftni plin za primjenu u vozilima. [↑](#footnote-ref-29)
29. Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila. [↑](#footnote-ref-30)
30. Kategorije otpada trebalo bi utvrditi u skladu s europskim oznakama otpada. [↑](#footnote-ref-31)
31. Što znači poboljšati ili zadržati na najmanjoj izvedivoj razini. [↑](#footnote-ref-32)
32. To je prag koji utvrđuje naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-33)
33. Ovim se mjerilima ne dovode u pitanje slučajevi u kojima su javna tijela obvezna kupovati samo proizvode ili usluge s visokim energetskim svojstvima u skladu s člankom 6. Direktive 2012/27/EU o energetskoj učinkovitosti. [↑](#footnote-ref-34)
34. To je prag koji utvrđuje naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-35)
35. To je prag koji mora utvrditi naručitelj za osnovnu i sveobuhvatnu razinu (mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-36)
36. Oznaka energetske učinkovitosti uređaja, izvješća o ispitivanju ili bilo koja druga tehnička dokumentacija i, ako je primjenjivo, potpisana obveza kupnje ili najma opreme tijekom prvih šest mjeseci ugovora. [↑](#footnote-ref-37)
37. Tehničke specifikacije ili tehnička dokumentacija opreme i, ako je primjenjivo, potpisana obveza kupnje ili najma opreme tijekom prvih šest mjeseci ugovora. [↑](#footnote-ref-38)
38. To je prag koji utvrđuje naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-39)
39. Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila te Uredba (EZ) br. 595/2009 Europskog parlamenta i Vijeća od 18. lipnja 2009. o homologaciji motornih vozila i motora s obzirom na emisije iz teških vozila (Euro VI) i o pristupu informacijama za popravak i održavanje vozila i izmjenama Uredbe (EZ) br. 715/2007 i Direktive 2007/46/EZ i stavljanju izvan snage direktiva 80/1269/EEZ, 2005/55/EZ i 2005/78/EZ. [↑](#footnote-ref-40)
40. Naručitelj može odrediti temperaturu koja se mora održavati kako bi se osigurao hladni lanac za kuhane proizvode u skladu s lokalnim posebnostima. [↑](#footnote-ref-41)
41. Javni naručitelj određuje točan broj ili postotak vegetarijanskih jela ili jela temeljenih na biljnim sastojcima. [↑](#footnote-ref-42)
42. Organski materijal uključuje frakcije koje su u članku 3. stavku 4. Okvirne direktive o otpadu 2008/98/EZ opisane kao biootpad. Napominje se da će odvojeno skupljanje te frakcije biti obvezno od 2023. (članak 22. stavak 2.). [↑](#footnote-ref-43)
43. U skladu s člankom 61. Uredbe (EZ) br. 2018/848 ta se uredba primjenjuje od 1. siječnja 2021. U skladu s člankom 60. proizvodi koji su proizvedeni u skladu s Uredbom (EZ) br. 834/2007 prije 1. siječnja 2021. mogu se staviti na tržište nakon tog datuma dok se postojeće zalihe ne potroše. [↑](#footnote-ref-44)
44. To je prag koji utvrđuje naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-45)
45. Programi koji se temelje na organizacijama s više dionika koje imaju široko članstvo, uključujući nevladine organizacije, industrijska i državna tijela kao što su Okrugli stol o održivu palminom ulju (RSPO), Inovacijska skupina za palmino ulje (POIG), Okrugli stol o odgovornoj proizvodnji soje (RTRS), Protokol za osiguranje održivosti soje (SSAP) i Pro-Terra, mogu biti usklađeni s kriterijem ako obuhvaćaju navedena ekološka načela. Drugi programi, uključujući i one na nacionalnoj razini , trebaju se smatrati jednakovrijednima ako su usklađeni s navedenim ekološkim načelima. [↑](#footnote-ref-46)
46. To je prag koji utvrđuje naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-47)
47. U skladu s člankom 61. Uredbe (EZ) br. 2018/848 ta se uredba primjenjuje od 1. siječnja 2021. U skladu s člankom 60. proizvodi koji su proizvedeni u skladu s Uredbom (EZ) br. 834/2007 prije 1. siječnja 2021. mogu se staviti na tržište nakon tog datuma dok se postojeće zalihe ne potroše. [↑](#footnote-ref-48)
48. To je prag koji utvrđuje naručitelj za sveobuhvatnu i osnovnu razinu (tehničke specifikacije i mjerila za dodjelu). Preporuke za njegovu vrijednost navedene su u objašnjenjima u nastavku. [↑](#footnote-ref-49)